
Ručni rad 




Pletene muške čarape 


Za ove čarape potrebno nam 
je 3 štrenice od 50 grama vune 
Pet igala pletaćih s dva šiljka, 
debelih 2 mm. Jedna igla za ve- 
zenje. 

NAČIN PLETENJA. SI. A: 1 
očica pravo, 1 očica krivo, izmje- 
nično. 

SI. B. 1. r e d: * 2 očice krivo, 
1 očica pravo uhvaćena od ostra- 
ga, 2 očice krivo, 3 očice pravo. 
Dalje kao od (zvjezdice) do kra- 
ja prvog reda. 

2 r e d: *2 očice krivo, 1 očica 
pravo uhvaćena od ostraga, 2 
očice krivo, od tri prave očice 
povučemo drugu ispred prve i 
pletemo ju pravo, onda plete- 
mo prvu pravo i treću pravo. Da- 
lje do kraja reda kao od *. 

3 r e d: * 2 očice krivo, 1 oči- 
ca pravo, pletena od ostraga, 2 
očice krivo, od one tri prave oči- 
ce, pletemo prvu pravo, treću 
prevučemo od ostraga ispred 
druge, ispletemo ju pravo, onda 
pletemo drugu. Dalje do konca 
reda kao od *. Ponavljamo uvi- 
jek samo 2 i 3 red. Može se 
mjesto ovog dosta komplicira- 
nog uzorka plesti jednostavno 2 
pravo, 2 krivo. 


SI. C. Pletemo s prave strane 
sve očice pravo, s krive strane 
sve očice krivo (jersey). 

Načinimo 80 očica, koje raz- 
dijelimo na 4 igle i pletemo uvi- 
jek uokrug pomažući si s petom 
iglom. Pletemo ravno, 8 cm 1 
pravo, 1 krivo; 16 cm uzorka SI. 
B. Sada počinjemo praviti petu. 
40 očica ostavimo da čekaju, a 
ostalih 40 skupimo na jednu 
iglu i od njih ćemo napraviti pe- 
tu. Pletemo jersey (SI. C) 6 cm 
dugačko (oko 24 reda). Sada s 
prave strane pletemo prvih 16 
očica pravo, 1 očicu oduzmemo: 
premetnemo 1 očicu s lijeve igle 
na desnu, a da je ne pletemo, 
pletemo slijedeću očicu i preko 
ove prebacimo onu nepletenu 
očicu. Tako smo načinili lijevo 
oduzimanje. Pletemo 4 očice i 
opet oduzimamo 1 očicu na de- 
sno: uzmemo s desnom iglom 2 
očice sa lijeve igle i pletemo ih 
zajedno; pletemo 1 očicu *. 
Okrenemo, premetnemo prvu 
očicu i pletemo 7 očica krivo, 
okrenemo. Oduzmemo 1 očicu, 
pletemo 4 očice, jedno oduzi- 
manje na desno, pletemo 1 oči- 
cu. Dalje kao od *. 

Prva slika pokazuje nam iz- 
vedbu pete. Slika 3 pokazuje 


gotovu petu. Sve očice smo po- 
završavali, ostale su nam na sva- 
koj igli samo po tri očice. Na- 
stavljamo s poslom tamo, gdje 
nam je ostala nit. Pokupimo 24 
očice sa okomitih strana i sada 
pletemo i onih 40 očica sa one 
dvije igle, koje su dosada če- 
kale. S gornje strane nogavice 
plest ćemo i dalje po uzorku B, 
a od pete dalje plest ćemo sve 
pravo. Odmah ćemo započeti sa 
oduzimanjem sa svake strane 
pete. Prva dva reda oduzimamo 
po 2 očice prave na rubovima 
pravog pletenja. Slika 2 poka- 
zuje nam, kako izgleda izvedba 
tih oduzimanja. Ostane nam 78 
očica u svemu. Nastavimo ple- 
sti posve ravno. Radimo 13 cm. 
Onda ćemo plesti dalje sve pra- 
vo i završiti čarapu. Sa svake 
strane čarape pravimo po 2 odu- 
zimanja, između kojih pletemo 
2 očice (SI. 4). Najprije ta odu- 
zimanja činimo u svakom 3 redu 
(2 reda bez oduzimanja), onda 
u svakom drugom redu, a na 
koncu u svakom redu. Kad nam 
je u svemu ostalo 12 očica, iz- 
vučemo igle, nit uvučemo u iglu 
i skupimo 2 po 2 očice zajedno. 

Z. L. P. 


Hrvatsko Književno Društvo 
sv. Jeronima 

daje svojim članovima za 
g. 1940. ove lijepe i neobi- 
čno jeftine knjige: 

TROJKA: 

1. DANICA, kalendar. 

Cijena 10 d., za članove 8 d. 

2. MAJČIN GRIJEH, pripovijesti 
od Branka Klarića. 

3. PRAVNI ŽIVOT NA SELU, upu- 
te suca dr M. Lehpamera. 

3 knjige 15 dinara. 

PETORKA: 

1. — 3. kao gore. 

4. BARTOL I BARA, seljački ro- 
man od A. Matasovića. 

5. HRVATSKA UVIJEK KATOLI- 
ČKA, dokazi iz hrv. povijesti od 
J. Kocijanića. 

5 knjiga za 25 dinara 
DEVETORKA: 

1. — 5. kao gore. 

6. NEVENI, pjesme nadbiskupa dr 
I. Ev. Šarića. 

7. POVIJEST SVIJETA od prof. 
M. Vunića. 

8. CVIJEĆE I UKRASNO BILJE 
od prof. Stj. Gotvalda. 

9. DANI SPASENJA (II. dio pučke 
liturgike) od D. Kukalja. 

9 knjiga za 50 dinara 

Kulturni radnik među Bačkim Hrvatima 

Prigodom izdanja knjige „ Bunjevačke narodne pisme" 

hapisao Zvonimir A/kić 


Lijep je i zaslužan rad ljudi, 
koji cijeli svoj život posvete 
narodu, iz kojega su nikli, ra- 
deći za njega na vjerskom, na- 
učnom, ili socijalnom polju. 
Osobito je taj rad hvale vrije- 
dan, ako se za nj ulaže mnogo 
žrtve i napora, a to je redovito 
u krajevima udaljenim od svoga 
kulturnoga središta, u krajevi- 
ma, gdje je narod izložen raz- 
nim često razornim utjecajima. 
Prosvjetni radnici ovakvih kra- 
jeva žive i osjećaju zajedno sa 
svojim narodom, s njime stra- 
davaju i pate, uče ga, kore i di- 
žu. Njihov je pionirski rad skop- 
čan s najvećim poteškoćama i 
zato oni treba, da budu prožeti 
najsvetijim idealizmom, nesebi- 
čnošću, ljubavlju za narod i rod- 
nu grudu, da svoje započeto 
djelo mogu hrabro nastaviti i 
uspješno dovršiti pridonesavši 
tako svoj kamičak k zgradi na- 
rodne sreće i slobode. 

Jedan od takvih prosvjetnih 
radnika među bačkim Hrvatima 
je bezuvjetno pisac i sakupljač 
narodnoga blaga Ive Prćić. Po- 
trebno je to naglasiti baš ovih 
dana, kada stoji pred nama nje- 
govo najnovije i dosada najveće 
djelo »Bunjevačke na- 
rodne pisme«, te kada on 
povučeno i tiho na dalekoj ba- 
čkoj ravnici slavi mali jubilej, 
važan za one krajeve, dvadeset- 
godišnjicu uređivanja jedinoga 
kalendara bunjevačko-šokačkih 
Hrvata, »S u b o t i č k e Da- 
n i c e«. 

Još u predratno vrijeme je po- 
taknut po prvaku subotičkih Hr- 
vata Blašku Rajiću Ive Prćić po- 
čeo veliki rad oko sakupljanja 
narodnoga blaga, da tako uspije 
sačuvati ono, što je zbog raznih 


okolnosti bilo osuđeno na pro- 
past. On je u tome uspio kao 
još nitko u tim našim dragim, a 
još uvijek mnogima nepoznatim 
i često tuđim bačkim ravnica- 
ma. Kraj ogromnoga broja na- 
rodnih pjesama, skupio je mno- 
štvo bunjevačkih narodnih po- 
slovica, izreka, te je s vremenom 



IVE PRĆIĆ, 

koji je sabrao i uredio najbolju zbirku bunje- 
vačkih narodnih pjesama 


postao najbolji poznavalac du- 
še, običaja i života svoga na- 
roda. 

Poslije svjetskoga rata raz- 
vija zamjerni kulturni rad u sre- 
dištu bunjevačkih Hrvata, u »bi- 
loj« Subotici. Član je većine hr- 
vatskovjerskih društava i svuda 
agilan, točan i neumoran. Daje 
se na žurnalistički rad i kao ta- 
kav uređuje jedno vrijeme gla- 
silo bačkih Hrvata »Hrva t- 
s k e Novine«, koje su ka- 

snije zbog progona starih reži- 
ma morale promijeniti svoje ime 
u »S u b o t i č k e Novine«. 
Priprema za tisak građu za tkzv. 
»Dinarsku k j i ž n i c u«, iz- 
danje Rajićeve pripovijesti iz 
pučkog života »Našim šorom«. 
Kod osnivanja hrvatskoga knji- 
ževnog društva »S u b o t i č- 
k e Matice« vodio je važnu 
riječ, te na njezinim poznatim 
kulturnim priredbama »R a z g o- 
v o r i m a« održao više uspjelih 
predavanja. Značajno je i nje- 
govo predavanje na bunjevačko- 
šokačkoj matineji u Zagrebu 
mjeseca travnja ove godine. 

Uoči veličanstvene proslave 
250-godišnjice glavne seobe bu- 
njevačkih Hrvata izdao je važno 
djelo »Subotica i Bunjevci«, 
gdje odlučnim i sažetim riječi- 
ma dokazuje pravo Hrvata na 
grad Suboticu. Upravo nam se 
nevjerovatni čine njegovi do- 
kazi, gdje iznaša najstarije su- 
botičke gradske zapise pisane na 
hrvatskom jeziku, te da u Subo- 
tici do sredine 18. stoljeća nije 
bilo druge propovijedi do hr- 
vatske. Prćićevi su dokumenti 
jasni i mi vidimo, da je Suboti- 
ca od svoga početka, pa sve do 
danas hrvatska, samo je velika 
šteta, što o tom mnogi Hrvati 
nemaju ni pojma, jer nažalost 
premalo je zanimanja za bačke 
Hrvate. Nadajmo se, da će se 
ta pogreška u sadašnjim novim 
prilikama posve ispraviti. 

Godine 1937. izdaje Prćić svo- 
je »Bunjevačke narod- 
ne običaje«, gdje su na ori- 
ginalan način prikazani običaji 
»Sigre«, »Polivači«, »Kraljice«, 
»Dužijanca«, »Rakijare«, »Sva- 

tovi« i »Materice«. Ovi su obi- 
čaji složeni tako, da se lako mo- 
gu izvesti na pozornici. Radi 
njihove ljepote i zanimljivosti 
potrebno je, da ih upoznaju svi 
hrvatski krajevi. Kao urednik 
kalendara »Subotičke Danice« 
uspio je Ive Prćić, da ovu važnu 
knjigu bačkih Hrvata sačuva od 
propasti u najtežim poratnim go- 
dinama. Osim toga uspio je oko 
nje okupiti sve starije i mlađe 
pisce bunjevačko-šokačkih Hrva- 


ta, a »S. Danicu« je s vremenom 
digao u red najboljih hrvatskih 
kalendara. 

Najbolje mu je i najvažnije 
djelo izašlo ovih dana pod na- 
slovom »Bunjevačke narodne pi- 
sme«. Knjiga opsiže preko 260 
stranica, a sadržaje do 250 pje- 
sama. To je do sada najveće i 
najpotpunije djelo svoje vrste 
kod bačkih Hrvata. Podijeljeno 
je u cikluse »Pobožne«, »Diči je«, 
»Korizmene«, »Kraljičke«, »Sva- 


tovske« i »Groktalice«. Dosada- 
šnja kritika je djelo veoma li- 
jepo primila, a naši čitatelji su 
dužni i upoznati ga, da preko- 
ovih pjesama upoznaju dušu 
braće bačkih Hrvata, koji su kroz 
vjekove sačuvali svoju narodnu 
svijest, jezik i pjesme, a danas 
svim silama rade, da svoju sud- 
binu zauvijek povežu sa svojom 
Domovinom Hrvatskom, kojoj 
su oni borbama i naporima pri- 
bavili plodne bačke ravni. 


Pratimo duhom hrvatske hodočasnike 



NADBISKUP DR ALOJZIJE STEPINAC 
vodi s osam hrvatskih biskupa u Rim poklon- 
stveno hodočašće, koje će od Sv. Oca moliti 
proglašenje bi. Nikole Tavilića svetim 

SVECU S HRVATSKE GRUDE 

BLAŽENOM NIKOLI TAV1LIĆU 

Spjevao T. Branimir 
Tvoje su misli anđela krila 
Dizala k nebu kao dah ruže , 
Tvoja je ljubav kao tamjan bila , 
Sloboda , djela: tek da Bogu 

služe. 

Bio si Hrvat , plamene oči 
Braneći pravdu sjale su živo , 
Išo si smjelo , gdje krv se toči, 
Samo o Božjoj slavi si snivo. 

Bio si Hrvat, dao si strti 
Zemni svoj život za vjeru Krista, 
I poslije patnje, junačke smrti, 
U raj ti duša letjela čista. 

O slava tebi, Sveče Hrvata, 
Isprosi žive vjere nam žara, 
Otvori nama nebesa vrata, 

Vodi nas, uči s Božjeg oltara . .! 


Hrvati su među rijetkim na- 
rodima, koji se u ovim sudbo- 
nosnim danima, kad se krvavo 
ratno kolo sve više proširuje, 
mogu baviti sretnijim mislima, 
koje nagoviještaju bolju hrvat- 
sku budućnost. S jedne strane 
je to opća narodna radost, koja 
ispunja duše radi skorog pot- 
punog ostvarenja hrvatske slo- 
bode; s druge strane misao i pri- 
preme na proslavu 1300. godi- 
šnjice dana, kad su Hrvati stu- 
pili u veze sa Svetom Stolicom. 

Naš se narod već sada spre- 
ma, da tom zgodom naglasi ja- 
če nego ikada prije svoje veze 
i odanost prema Petrovoj Stije- 
ni. A Hrvati se za uzvrat na tu 
odanost nadaju od Pape daru, 



BL. NIKOLA TAVILIĆ 


kakav još nikad nisu primili, i 
koji im može dati samo Sv. 
Otac: proglašenje jed- 
noga Hrvata Svecem! 

Zato 10. o. mj. kreće u Rim 
veliko poklonstveno hrvatsko 
hodočašće, da preko hrvatskog 
metropolite Dr Alojzija Stepin- 
ca, kojega prati još preuzv. g. 
nadbiskup Šarić i još 6 hrvat- 
skih biskupa, zamoli Svetog Oca 
za taj dar. Radi se o BI. Nikoli 
Taviliću, Šibenčaninu. 

Hrvatski hodočasnici će osim 
ostalih posjetiti i dva hrvatska 
svetišta u Italiji: Loreto i Lu- 
ceru, grob prvoga hrvatskog 
blaženika Augustina Kažotića. 

Ali spomenuta molba Sv. Ocu 
glavni je cilj hodočasničkog 
puta. U tom hodočašću treba 
da sudjeluje sav hrvatski na- 
rod. I to može biti. Oko 150 ho- 
dočasnika poći će osobno pred 
Sv. Oca. A ostali narod pratit 
će ih duhovno povezan na dan 
BI. Nikole Tavilića 14. studeno- 
ga, kad će Sv. Ocu biti upućena 
molba za kanonizaciju prvoga 
hrvatskog Sveca. 

Ova godina je jubilarna go- 
dina BI. Nikole: 50. godišnjica, 
što je proglašen blaženim. Za 
tu zgodu je odbor za Svetu 
Zemlju štampao nekoliko sto- 
tina tisuća blaženikovih sličica 
izrađenih prema umjetničkim 
slikama. Takvu jednu sličicu 
trebalo bi da nabavi svaki bla- 
ženikov štovatelj kod svog žup- 
nika. 

Prvi hrvatski Svetac će svom 
narodu izmoliti mnogo blago- 
dati, a među tima i tu, da hrvat- 
ski narod bude očuvan od stra- 
šnoga svjetskoga klanja. K. M. 


Izvorna novela „ Obitelji “ 


Sin — doktor 


»E, nije u redu. Nije lijepo od njega!« rekoše 
ljudi, kad im je čiča Bonifacije jednog sunčanog 
dana ispričao: kako se morao razočarati u ro- 
đenom sinu. 

Do sada ga ponos ispunjavao kad bi mu spo- 
menuli: 

»Imaš sina, čiča — sina doktora!« 

»Ehe, sina doktora.« 

Vodili se monotoni razgovori kraj kazana ra- 
kijskih u tihe mirisne jeseni pune ploda i bla- 
goslova Božjega, o životu i smrti. Nabrajale se 
tegobe seljačke i isticala prednost gospodskog 
života, koji teče lagodno i bez žuljevitih ruku. 

»Puno ih je već iz našeg sela otišlo u gospo- 
du. Da!« govorili starci, »a poslije se navrnu još 
po koji put, ne pogledaju čovjeku seljaku u oči, 
niti nazovu u pozdravu Boga. Uzdignu se visoko 
i zaborave na svoje rodno gnijezdo. 

Čiča Bonifacije u tim zgodama šuti pognute 
glave. Šuti i šmrca. Nešto ga davi u grlu. Progo- 
vara sumorno: 

»Jest, ljudi, taman se tako dešava.« 

A nakon te zgode, tog doživljaja, koji mu 
često izazove bijes i ogorčenje, on šuti još du- 
blje, sluša razgovore, zbraja godine, potrošenu 
snagu i novac u minulim danima. 

Konačno je svima o tome pričao. Neka znaju, 
Nek zna cijelo selo. Baš ga briga. Nek se pripo- 
vijeda. Nek puca bruka. 

Pa kad se netko naivno u razgovoru spotakne 
o njegov slučaj, on se namrgodi i prokune sve 
doktore na ovome svijetu. Opet tada zapadne u 
nepoželjne misli. Lice mu se osjenča tugom i 
ljutinom. Odlazi kući i svraća se u staju, podmi- 
ruje marvu. Grabi vodu i sluša kako škripi đer- 
ma, izlijeva vodu u modri plehnati sud,* sluša 
kako kobila cmrljuga, balav joj vodeni mlaz ci- 
jedi iz usta, i kad se napije, zemljaska zadovolj- 
no zubima. 

Dvadeset je godina prošlo, i danas je čiča 
trom i nema u njemu one nekadanje snage. Ne- 
ma one krepčine i u nogama se javlja olovna te- 
žina. Doba je to, kad bi čovjeku trebalo više 
odmora. Zamjena bi trebala. Ali čiča Bonifacije 
toga ne će dočekati. 

Pred dvadeset godina jedini je njegov sin po- 
šao u školu. I već onih prvih dana, točno je čiča 
zapazio, kako mu dijete s radošću guta knjige. 
A on sam, čiča Bonifacije, dvije godine derao 
hlače na školskim klupama i sretan i blažen je- 
dva dočekao čas kad je otac učitelju dao debe- 
loga brava, samo da dijete ne gubi više vrijeme 
u školi. 

A onda, eno, sin se njegov, šmrkavo kepče, za- 
nosi knjigom i učitelj ga hvali, dariva odlikom, 
kroz četiri godine govori čiči stalno i uporno 
u uho: kako je dijete bistro, kako je talentirano 
za školu, i da bi bila velika šteta da propadne. 

Pošlo dijete u školu i počeo Bonifacije da se 
dvostruko znoji nad plužnim rasovama, samo 


ti a pisao Ivo Balentović 

da dijete može održati u gradu, da ne oskudi- 
jeva i ne strada. 

Dizao on često i zajmove, jer je trebalo redo- 
vito novac slati, a u jesen: prodaj krmka, pro- 
daj kukuruze, suvišak pšenice, zobi, pa podmi- 
ruj i dugove i nove potrebe. 

Tako dijete prešlo i na sveučilište, a tako čiča 
zapao i u veće dugove, prodao zbog krajnje nuž- 
de i dio zemlje, a teška, veoma teška srca. 

Kad je sin konačno svršio nauke, postala nje- 
gova pisma kući sve kraća, posjeti sve rjeđi 
Kad je i došao, odlazio natrag brzo, nalazeći 
stotinu izgovora. 

Ali čiča Bonifacije bio pun ponosa: 

»E ljudi, kaže mi sin, da će pravo u advo- 
kate.« 

»Pa, valja mu! Advokati najbolje beru.« 

»Jest, čovječe, jest. A oni ti brate, i ne siju, 
a žanju!« 

»Hahaha! Baš je tako.« 

Prošlo mnogo vremena, mnogo bijede i jada 
nad selom, a čiča Bonifacije često pitao seo- 
skoga listonošu: 

»Je 1’ baš ništa, kažeš?« 

»Ništa.« 

I sutra opet: 

»Ništa za mene?« 

»Ništa, čiča, ništa!« 

Dolazili ljudi iz grada, đaci, i mlađi i stariji, 
pa pričali rastuženom čiči Bonifaciju: 

»Sin ti u jednoga advokata radio do neki dan. 
A sad i on položio advokatski ispit. Evo, za mje- 
sec dva, pa će i on otvoriti svoju kancelariju. 
Budi sretan što imaš sina doktora.« 

»Hm!« pljucnuo čiča Bonifacije. »Sina dok- 
tora. Lijepo je to, istina. Ali sam za tog sina slu- 
pao pet jutara najbolje oranice, dobar dio ži- 
vota i sve drugo, sve za njega, te za njega. Da- 
nas sam već starac, bolu me noge, reumatizam 
me muči, a nemam zamjene. Sin mi je u gradu, 
gospodin, doktor, a šta ja imam od toga? Ni- 
šta! Već je godinu dana, a da mi ne piše. A prije 
je pisao svake nedjelje. Jest. Prije dok me je 
trebao. Sad me, znači, ne treba. No tko bi rekao, 
da će to ovako biti, Bože dragi. Da sam to prije 
mogao misliti. Danas, hm . . .« 

Kašljao čiča muklo i govorio nekako posprdno 
ženi: 

»Eto, stara, imaš sina doktora.« 

»Pa hvala Bogu! Nego znaš,« predlagala že- 
na, »da odeš tamo do njega. Da vidiš, kako on 
misli sada. Hoće li nam moći štogod pomoći. 
Evo, jadi moji, trebala bih vunenu maramu. I 
jedne dobre naočale. Baš bi mi on to mogao 
kupiti. Advokat je.« 

Dugo smišljao čiča. I smislio. 

Krenuo željeznicom na daleki put. Opremio 
se, kako je najbolje znao. Na glavi mu šubara, 
na njemu vuneni kaput, a hlače od plave čohe. 
Stara roba, kakve danas više nema. Na nogama 
novi opanci kajišari, a na leđima puna bijela 

torba. Ponio čiča Bonifacije milosti za sina. Ne 
koliko kobasica i jednu najdeblju — kulinovu 
seku. Dobar komad tanke mesnate slanine. A 
stara mu ispekla veliki priprosti kolač sa stuče- 
nim orasima, koji je uvijek tako rado jeo. 

Stigavši u grad zbunio se čiča i teško snala- 
zio. Ali se ponos zatalasao u njemu pri pomisli, 
da mu je sin ipak ugledan gospodin i da ga svi 
poštuju u ovom dalekom i njemu nepoznatom 
gradu. 

»Sad je moj,« — razmišljao čiča. »Ja sam 
mu došao u goste i baš mi ne će biti krivo, kad 
se prošetamo između ovih kućerina, a ja kora- 
čam kraj njega. Ja, prosti seoski čiča, a on: ad- 
vokat i doktor. E, ipak mi muka nije posve 
uzaludna. 

Na glavnome trgu kao u košnici. Mnoštvo 
ljudi pa čiča zastao i zamišljeno otpljunuo. Čudi 
se životu grada i motri ljude, koji se na njega 


ni ne obaziru. U jednoj skupini, gle, gle, je li 
moguće, ide — on! 

Čiča razrogačio oči. Motri ga, kako se nekud 
mnogo promijenio. Na njemu crnina, lice mu 
blijedo i odveć prozirno. Htjede čiča da zovne' 
sina, ali ga ovaj spazi i opet hitro okrene glavu, 
pa proslijedi. Da li ga je vidio? tako se čiča pita 
i uporno u sebi tvrdi: Vidio me je, nisam lud, 
a nije ni on, jer je glavu naglo okrenuo. 

1 po stoti put ponovio čiča stojeći na jed- 
nom istom mjestu: 

»A, tako?« 

Zažgao lulu i opet u sebi raspredao ista pi- 
tanja i iste misli, te na koncu i opet propentao: 

»Gle, zar tako?« 

I vratio se na kolodvor, pa prvim vlakom na- 
trag u selo. Pričao ljudima o tome na sva usta 
Ljudi klimali glavama i svi rekli jedno — isto: 

»E, baš nije čovjek kad je takav, pa makar 
je i sto puta doktor.« 


Hrvatski iseljenici u Argentini 

Cvijeće, stabla i praznovjerje 

Napisao Stjepan Gotvald 


»O, kako je to krasan cvijet! Kako se zove?« 
upitao me gospodin savjetnik, kada sam mu za 
imendan donio cvatuću hortenziju. 

»Kako — hortenzija?! Lijepo je to cvijeće. 
Hvala lijepa, na vašoj pažljivosti, g. profesore, 
ali ja to cvijeće ne mogu primiti, jer ono donosi 
nesreću i bolest u kuću!« 

»Kako, g. savjetniče, odakle vi to zaključivate, 
da bezazleno cvijeće ima takvu tajnu moć?« 

»Moja pokojna sestra mi je pričala i dokazala, 
kako je to cvijeće unijelo u njen dom veliku ne- 
sreću.« Eto tako još danas misli g. savjetnik i 
vjeruje u neku magičnu moć hortenzije! No me- 
đutim mnogi drugi ljudi danas tako su prazno- 
vjerni i vjeruju u magičnu moć različnog ukras- 
nog bilja. Tako na primjer vjeruju mnogi ljudi, 
da asparagus, pa arankarija donose u kuću bo- 
lest, a mogranj, kukurijek, pa muka Isusova do- 
nose nesreću; četverolisna djetelina da donosi 
sreću; tko nosi uza se cvijet petoprste, postaje 
ljubimac žena itd. 

Kako je došlo do praznovjerja? Uopće je pra- 
znovjerje uhvatilo duboki korijen u našem na- 
rodu i često dolazi radi takvih zabluda do nesreće 
Danas nam zaista nije potrebno praznovjerje, da 
pomoću njega tumačimo mnoge pojave, koje pri- 
je nisu mogli razjasniti, jer smo danas veoma na- 
predovali na polju fizike i kemije. Praznovjerje 
u bilinstvu potiče još iz pradavne prošlosti, iz 
vremena primitivnog čovjeka. Život je već primi- 
tivnog čovjeka primorao da segne za biljkama. 
On ih je sve većma upoznavao. Naišao je na lje- 
kovite biljke, na otrovne, pa na takve, koje su ga 
omamile. Sva ta djelovanja je u svom neznanju 
pripisivao nekim višim silama — magiji, pa čak 
i božanstvu. Tako još i danas misle mnogi primi- 
tivni narodi. Neka urođenička plemena na otoku 
Madagaskaru drže, da biljka taughinu ima čude- 
snu moć i zato oni nastoje pomoću nje pronaći 
zločinca. Svećenik naime sipa u prah stučenog 
sjemenja od te otrovne biljke u čašu napunjenu 
sokom od banana. Pred uzrujanom masom pruža 
onda tu mješavinu optuženom, koji ju mora po- 
piti na prije dobiveni zalogaj kuhane riže i tri 
komadića osušene ptičije kože. 

Ako osumnjičeni izbaci ptičju kožu kada po- 
čima otrov djelovati, onda mu svećenik mora od- 
mah pružiti protuotrov, jer je božanska moć — 
taughine — dokazala njegovu nevinost. Naprotiv 
ako ne izbaci ptičju kožu, onda je kriv i zaslu- 
žuje smrt. Tad ga prepuste otrovnom djelovanju 
da u strašnim mukama umre ili mu se smiluju i 
dotuku ga kolcima, jer je to odredilo božanstvo! 

Slično pripisuju takvu moć drugim bilinama i 
neka afrička plemena u Gambiji — Sierri Leonr 
pa u zapadnoj Africi. 

Vjere starih naroda pripisivale su različnim 
biljkama mističnu moć. Stari Egipćani vjerovahu, 
da duša pokojnika ima krila i da leti na drugi 


svijet i da tamo sjeda na krošnju orijaškog bo- 
žanskog stabla — SIKAMORE. 

Stari Židovi obožavali su hrast i cedar, zato su 
svoje proroke zakapali pod tim stablima. Na iz- 
voru Jordana rastao je prastari cedar, na koji su 
Židovi vješali različne predmete, koje žrtvovalu 
tom cedru. Molohu žrtvovahu pod stanovitim 
stablima krvne žrtve — svoju djecu. Proroci Je- 
zaija i Hosea ustadoše protiv tog običaja i uko- 
riše svoj narod radi takvog strašnog prazno- 
vjerja. 

Grci su praznovjerje u bilinstvu nazvali BOTA- 
NOMANTIJOM. Stari Grci su se često služili ma- 
gičnom moći biljaka u dvojbenim slučajevima ili 



ECHINOPSIS AUREA 

Slika iz knjige S. Gotvalda „Cvijeće i ukrasno bilje ", koju je izdalo 
Društvo sv. Jeronima među svojim izdanjima za g. 1940. Knjigu mo- 
gu dobiti naše pretplatnice uz iznimnu cijenu od 8 Din 

u neodlučnim momentima. Napisali bi na lišću do- 
tične dvojbenosti i onda bi ih izložili vjetru. Onaj 
list, koji bi vjetar najprije odnio, imao je da od- 
luči po Božjoj volji. Kod starih Grka bila je po- 
znata sveta maslina na Akropoli ili sveta palma 
na otoku Delosu. 

Tacit spominje u svojim djelima, da je božica 
Beleda svoju proročku moć crpila iz različitog 
bilja. Plinije iznosi u svojoj 24 knjizi velikog pri- 
rodopisa, već po Demokritu spomenutu mističnu 
biljku »AHEMEN1DON«, koja da potiče iz Indije. 
Tu biljku bi metnuli u vino pa su to piće davali 
tvrdokornim lažljivcima. Po noći bi ih onda spo- 
pali strahoviti sni, koji su ih toliko izmučili, da 
bi sutradan sve priznavali. 

U Sv. Pismu se spominje »drvo dobra i zla« i 
»drvo života«. Nimrod je prema kazivanju vidio 
u višim sferama na jednom velikom stablu neki 
cvijet, koji je imao magičnu moć. Zvali su ga 
»izahir-amelu«. Tko bi taj cvijet brao, taj bi se 
za uvijek pomladio. Muhamed je naučavao, da po- 

stoji mistično orijaško stablo zvano tuba, koje 
samo Bog može nadzirati. 

Stari Kelti obožavahu i štovahu hrast ljutik. 
Na njegovu su krošnju vješali lubanje svetih ko- 
nja. šuštanje suhog lišća krošnje bilo je poja- 
čano kroz te šuplje lubanje, pa ga smatrahu gla- 
sovima bogova. Svećenici bili su tumači tih taj- 
novitih glasova, poruke bogova. I stari su Germa- 
ni obožavali neke biljke, kao jasen, hrast, a od 
Slavena uzeše i lipu. Sv. Bonifacije, mučenik i 
krstitelj Germana, znao je za to praznovjerje. 
Tako je jednom za propovijedi sasjekao takav 
sv. hrast. Germani mišljahu, da će za to sveto- 
grđe Bog kazniti Bonifacija. Međutim kako Bog 
nije poslao gromove, niti ikakve kazne, vjero- 
vaše u riječ Božiju i prelažahu na kršćansku vjeru. 

Stari Slaveni, dok nisu primili krst, nisu imali 
hramova. Oni su svoja poganska bogoslužja vršili 
vani, jer su za svoja svetišta izabirali velike lipe. 
Pod takvim svetim lipama slavili su svoje sveča- 
nosti i tu žrtvovali svoje zarobljenike. Svoje 
ratne trofeje vješahu na krošnju lipe. Sv. braća 
Ćiril i Metodije znali su za štovanje lipe, pa su 
zato počeli Slavenima propovijedati s uspjehom 
riječ Božju pod lipama, jer su se tu najradije sa- 
kupljali. Sve do danas se kod Slavena sačuvalo 
štovanje lipe. Kod svih slavenskih naroda vidimo 
običaj da sade lipe oko crkve, dvoraca, na trgo- 
vima itd. 

Praznovjerje kod urođenika. I na drugim kon- 
tinentima, gdje još vlada niska kultura, nalazimo 
kod različitih urođeničkih plemena obožavanje 
različitog bilja. Veliki engleski prirodnjak Dar- 
vin opisao je prije osamdeset godina, kako je na 
svojim naučnim putovanjima naišao na stabla 
okićenih krošanja s različitim predmetima, odje- 
ćom i hranom. To su žrtve, koje Indijanci prido- 
našahu tim moćnim biljkama. Osobito su to či- 
nili onda, kad su preporučivali svoje prošnje 
svetom drveću i njihovoj moći, da im posluži 
sreća u lovu i u borbi s neprijateljem. Južno- 
američki Indijanci obožavaju još danas neke vr- 
ste palma. Hindi u Prednjoj Indiji i na otoku 
Cejlonu obožavaju filodendrone sa velikim zrač- 
nim korijenjem. Neka urođenička afrička ple- 
mena obožavaju smokvu. Urođenici otoka Tahiti 
još su pred nekoliko decenija žrtvovali ljudske 
žrtve svetom drveću. 

Na početku svakog urođeničkog sela na otoku 
Formosa stoji staro »sveto stablo«, koje se već 
izdaleka vidi. Urođenici smatraju to drvo stanom 
duša umrlih seljana dotičnog sela. Svake godine 
za vrijeme berbe zalijevaju ta stabla najboljim 
vinom, da bi i duše nešto dobile od ubranog 
ploda. 

Čovjek je imao od uvijek smisla i za ljepotu, 
pa je posegao i za šarolikim mirisnim cvijećem i 
njime se kitio. Moglo se kad dogoditi, da je jaki 
miris djelovao i omamio okićenog ili da mu se 
dogodila kakva druga nezgoda, dok je nosio uza 
se kakvo cvijeće. Sve takove slučajnosti, koje su 
bile izazvane djelovanjem jakih mirisa, otrova ili 
uslijed kakve druge , nesmotrenosti, prebacili su 
uslijed neznanja na magičnu moć biljke, kojom se 


dotična osoba zakitila. To se onda usmenom pre- 
dajom prenosilo i sve većma maštanjem uvećalo 
i tako nastadoše bajke o magičnoj moći biljaka. 

Miris bunike djeluje na živce. — U francuskom 
liječničkom rječniku zabilježen je ovaj slučaj: U 
nekoj građanskoj obitelji provincijalnoga gra- 
dića, koja je uvijek živjela skladno, pojavio se 
najednom razdor, svađa i mržnja. Nitko nije znao 
uzrok tim obiteljskim svađama. Jednog dana na- 
đe domaćica na peći vrećicu sa suhim cvjetovima 
i sjemenjem bunike. Ona baci tu vrećicu kroz 
prozor na ulicu. Razdor je od toga dana prestao. 
Zavladao je opet lijep, složan obiteljski život. 
Dakle bunika ima u sebi tu magičnu moć da do- 
nosi nesreću! No danas znamo, da se u sjemen- 
kama bunike nalazi jedna tvar, koja osobito u 
ugrijanom stanju djeluje razdražljivo na naš 
živčani sustav, pa je prema tome ona izazvala 
one svađe. Tu dakle nema mjesta mistici! 

Razumije se da su se takvi i slični slučajevi 
mogli uvijek događati i da se događaju. Baš ta- 
kva djelovanja različnih biljnih tvari i sokova na 
naš organizam izazvala su mnoga maštanja u mi- 
stičnom i neznalačkom srednjem vijeku. Tada su 
vještice, vilenjaci i vračare upotrebljavale razli- 
čne biljke, da svojom magičnom moći opsjednu- 
tog čovjeka oslobode od đavola ili opet da za 
novac drugog proklinju. To je lijepo prikazao 
Goethe u svom Faustu. Zanimljivo je spomenuti 
da skoro kod nijedne čarolije ili čarobnog na- 
pitka nije manjkao toliko poznati gorki pelin. 

V ii ine rašlje. — Da još spomenemo čarobnu 
moć vilinih rašlja (rašlje od vrbe, lijeske ili ko- 
vine), s pomoću kojih nalazimo vodene ili rudne 
žile u zemlji. Danas znamo i tu čaroliju. Micanje 
rašlja se temelji na elektromagnetičnom struja- 
nju u zemlji. To se strujanje osobito očituje ta- 
mo, gdje imade tekuće vode ili ruda u zemljinim 
dubinama. I tako se redom sve te na oko ma- 
gične pojave temelje na različnim prirodnim za- 
konima i bez trunka kakve magičnosti. 

Istina je to, da je različno bilje, koje je možda 
nekad bilo u kakvoj mističnoj vezi s čovjekom, 
ostalo do danas kao vidni znak — simbol za raz- 
lične zgode i svečanosti, veselja i žalosti. Tako 
mirta u svatovima, lovor vijenac kod kakve slave 
ili pobjede, cvjetni vijenac na odru, tuja na gro- 
blju, jela ili božikovina za Božić itd. 


Roman o žrtvi mm praznovjerja 



Znadete li što o romantici alban- 
skih gora ? Sve će Vam to ispričati 
roman o djevojci divne ljepote i 
dobrote , o patrijarhalnom životu 
Albanaca , gdje su starodrevni ple- 
menski običaji , zakon i moral dra- 
ži od ljepote a svetiji od samoga 
života. — Mapisao ga je Fabijan 
Barcata, a zove se: 

Obalom Crvene Hrvatske 


Albanci pod. talijanskom upravom 


(Nastavak) 

U jednom smo omanjem lokalu sreli jednoga 
Albanca iz Skadra, koji je dulje vrijeme boravio u 
Dubrovniku. Poznat mu je i Zagreb, te govori li- 
jepo hrvatski. Zanimalo me je njegovo mišlje- 
nje o talijanskoj okupaciji pa mi je, kad se je 
uvjerio, da može govoriti slobodno, govorio o 
novoj upravi. Od njega sam saznao, da su se ispr- 
va neki manji odredi Albanaca zaista i oprli Tali- 
janima, ali je taj neorganizirani otpor bio ubrzo 
skršen; u jednom su okršaju navodno imali i Ta- 
lijani tridesetak mrtvih, dok je Albanaca poginulo 
daleko više. 

Kad su osim toga Albanci saznali za bijeg mi- 
nistara i kralja Zogua, predali su se bez ikakve 
borbe. 

U Skadru su muslimani još i sada navodno ne- 
raspoloženi prema Talijanima, dok su katolici 
radosno primili talijanske vojnike. To on obja- 
šnjava time, što je vlada kralja Zogua bila upra- 
vo nepodnošljiva, jer se je on brinuo samo za to, 
da on i njegovi najbliži žive u obilju i bezbrižno, 
dok se kroz ovih 20 posljednjih godina nije u op- 
ćenarodnom pogledu gotovo ništa uradilo: ze- 
mlja je i dalje ostala neuređena, ljudi su bili bez 
zarade, a ceste (da se o željeznici i ne govori) su 
ostale u onakvom stanju, kakve su bile i pred 20 
godina. Kao što se nije ništa učinilo na ekonom- 
skom području, tako se gotovo ništa nije pobolj- 
šalo općenarodno stanje ni na administrativnom, 
prosvjetnom, kulturnom i vojničkom području, 
pa je država ostala i dalje u veoma teškom po- 
ložaju. 

Radi toga se katolici nadaju, da će Talijani, 
ako ništa drugo, a ono barem uvesti red u državi 
i tako stati na kraj bezvlađu, koje je dosad vla- 
dalo u Albaniji, te da će općim javnim radovima 
poboljšati komunikacije, a time ujedno smanjiti 
i velik broj nezaposlenih. 

Naš vodič je također rodom iz Skadra, a govori 
njemački. On nam objašnjava, da je za vrijeme 
vladavine kralja Zogua bio proganjan i zatva- 
ran kao protudržavni elemenat, a sada, iako je 
pušten na slobodu, ipak ne gleda prijateljski 
na Talijane. Vidi se da bi ponovo bio spreman 
stupiti u borbu za narodnu slobodu. 

Ujutro drugoga dana iskoristili smo raspo- 
loživo vrijeme za razgledavanje skadarske čar- 
šije i staroga grada Skadra. U »kočiji« tipa sta- 
rih kočija tamo iz 1848. odvezli, ili bolje rečeno 
odrndali smo se prašnom cestom do podnožja 
staroga grada Skadra. 

Stari grad Skadar smjestio se je na brdu, koje 
leži nasuprot ogoljelom Tarabošu, od kojega 
ga dijeli rijeka Bojana, što ovdje utiče u Ska- 
darsko jezero. 

Taraboš je sav gol i krševit, pa jedino na pod- 
nožju, uz obalu Bojane i Skadarskoga jezera 
ima nešto zelenila. 


Napisao Vi Hm Peroš 

Poprište bitaka između Crnogoraca i Turaka, 
Taraboš izazivlje mnogo uspomena i asocijacija; 
na Taraboš je nekada, kako to piše Sava Štedim- 
lija u knjizi »Skidanje maske« i Mićun Mikašev 
Pavićević morao na sebi vući mali top, jer ga je 
na to prisilio knez Nikola radi toga, što je Mi- 
ćun Mikašev Pavićević neprestano bježao od 
bitaka, dok je u svojim pjesmama uvijek glori- 
ficirao borbu, oružje »svijetlo« i t. d. 

Prvi počeci staroga grada Skadra datiraju ta- 
mo unatrag 200 godina pr. Krista. Pristup do 
zidina staroga grada Skadra nije nimalo težak. 
Neposredno pod ruševinama grada nalazi se že- 
ljezni kavez, u kome se nalazi grob žene jednoga 
turskoga velikog vezira, koju je narod radi nje- 
noga krjeposna života štovao kao sveticu; pre- 
poručiti s njenom blagoslovu značilo je sigur- 
no imati blagoslovljen brak, makar žena bila i 
nerotkinja. 

Za kratko vrijeme uspeli smo se do zidina sta- 
roga grada Skadra. Debeli zidovi (neki preko 1 
m debljine) još su i danas dobro uščuvani, što 
je jasan dokaz, da su bili građeni čvrsto i so- 
lidno. 

Vodič nam objašnjava, da je sve do 1912. god. 
Skadar bio nastanjen, a onda da su ga počeli ru- 
šiti. Zid do ziaa i kamen do kamena svjedoče da 
je nekada stari grad Skadar bio čvrsti štit, koji 
je stanovnike grada dobro branio od neprijatelja 
skih nasrtaja. 

Duboki, mračni zatvori govore nijemim jezi- 
kom o patnjama onih, koje su gospodari grada 
bacili u tamnice pod gradom, a četiri zarđale 
debele karike na jednom zidu ostatak su naprava 
za mučenje, na kojima su vlasnici grada vješali 
svoje neprijatelje. 

Spuštamo se s lijeva u jednu veliku podzemnu 
prostoriju, na čijim se vlažnim zidinama opa- 
žaju tragovi dva kata; ta je prostorija prije tur- 
skoga gospodstva služila za obavljanje službe 
Božje katolicima, a poslije je jedan turski vezir 
podigao u njoj sebi harem na dva kata. 

S vrha zidina staroga grada Skadra veoma je 
lijep pogled na svu skadarsku okolicu. Prema 
istoku vidi se čitav grad Skadar, koji jedna 
ulica dijeli na dva dijela: desni dio grada nasta- 
njen je katolicima, a lijevi muslimanima. Slijeva 
se je smjestio nad Bojanom Taraboš. Na Bojani 
su podignute naprave za ribolov, koje se u obli- 
ku cik-caka prostiru s jedne na drugu stranu 
rijeke. 

Straga se nalazi džamija s jednom velikom i 14 
manjih kupola, koje su pokrivene bakrenim kro- 
vom, a zelenilo patine uhvatilo se je po vrhovi- 
ma kupola. Nekada je i ta džamija, kao i velika 
većina današnjih džamija, bila katolička crkva, 
a kad su Turci zauzeli Skadar, onda su križ za- 
mijenili polumjesecom... 

(Jz seljenje Nijema ca u Njemačku 


Nijemci južnoga Tirola 

Napisao Josip Zidarić 

Sad se ostvaruje u djelo sporazum Italije i 
Njemačke, da se iz sjeverne Italije pomalo isele 
oni Nijemci, što su iza svjetskoga rata pripali 
pod vlast Italije. Toga je njemačkoga svijeta u 
južnome Tirolu pod vlasti Italije otprilike 200 
do 250.000. U prošlosti se ljudskoga roda mogu 
naći primjeri, da je nastala seoba kojega naroda 
To se događalo i u novije doba. Ali se događalo 
u krajevima, gdje je kultura bila na nižem ste- 
penu. Seljenje Nijemaca iz sjeverne Italije bio 
bi zaseban primjer, gdje se vidi, da će se iz 
kršćanske kulturne države seliti starosjedioci u 
drugi kraj, u drugu državu. Svrha bi toga djela 
bila, da se između dvije savezničke države, Nje- 
mačke i Italije, ukloni razlog, koji bi kada mo 
gao dovesti do svađe. Nijemci, koji bi stalno ži- 
vjeli kao podanici Italije, zacijelo bi i stalno če 
znuli, da onaj kraj, u kojem stanuju, pripadne 
Njemačkoj. 

Ali nije ostalo kod toga. Njemačka traži i od 
svojih sunarodnjaka, koji stanuju po ostalim 
evropskim zemljama, neka se presele u današnju 
Njemačku. Tako se već dogodilo i s Nijemcima 
iz Litve. Prema tome ide se za tim, da se izmje- 
nom stanovnika stvaraju čiste narodne države 
te se pojedini narodi ne bi mogli potužiti, da su 
njihova braća u tuđem ropstvu. Danas nažalost 
možemo reći, kako je među narodima Evrope 
nastala tolika opreka, da gdjegdje ljudi napro- 
sto ne podnose ljudi drugoga jezika, već je na- 
stala manija silom ili milom nagnati ljude dru- 
goga jezika, da se 
odreku svoje na- 
rodnosti ili da za- 
borave na nju. Ka- 
ko vidimo, predlo- 
žen je kulturnim 
narodima prijedlog 
da se preseljiva- 
njem stanovnika 
drugoga jezika 
uklone razlozi, 
zbog kojih se sva- 
đaju pojedini na- 
rodi. 

Ali mnogi od sta- 
novnika, koji bi 
trebali preseliti, bo- 
je se onoga, što bi 
im trebao biti na- 
rodni ideal. Vidi se 
to po glasovima, 
koji se podižu na 
nekojim mjestima 
protiv tih prisilnih 
preseljavanja. 

Slika lijevo : 

U TIROLSKIM ALPAMA 
Foto Tobis 


Možda je glavni razlog u tome, što je seljački 
svijet veoma odan zemlji, koju obrađuje. Na- 
viknuo se živjeti u svom kraju, a kad bismo te 
ljude preselili u drugi kraj, oni bi silno čeznuli, 
da vide stari zavičaj. Lakše se je priviknuti, da 
živiš u gradu, ako si prije živio u kojem selu, 
nego li se priviknuti da živiš u drugome selu.. 
Imamo i s kolonistima u našoj državi iskustva 
Bilo je kolonista, koji su dobivali i besplatno 
zemlju pa bi je iznajmili drugome i živjeli bi 
stalno u starome kraju. Bilo je kolonista, koji 
su se sa stokom i inventarom preselili u daleki 


TIROLCI PLEŠU OKO SVIBANJSKOG DRVA 

kraj u našoj državi, i propala je sva obitelj. 
Znamo i sami, kako često i kod nas sama sela 
žive svako za se svojim zasebnim životom, sva- 
ko ima svoje običaje, svoju nošnju. Upravo bi- 
smo se mogli bojati, ne će li gdjegdje nastati i 
u samim selima izrođenje zbog toga, što su u 
braku muž i žena po krvi jedni drugima preblizu. 
I lako je razumjeti, da je napriliku teško selja- 
ku iz kakvoga sela, recimo u Banatu, tražiti za 
se djevojku iz drugoga sela, kad možda svako 
selo u okolini govori tako rekavši drugim jezi- 
kom. Pogotovo je teško, ako su stanovnici iz- 
miješani još i po vjeri. 

Preseliti se u drugi kraj, znači za seljaka obra- 
đivati drugačiju zemlju, koje ne poznaš, piti 
drugačiju vodu, naviknuti se na drugačije vri- 
jeme, na jaču sušu ili na veću vlagu, na druga- 
čiji raspored mraza, poplave, na drugačiju pašu 
za stoku. K tomu se treba prilagoditi i drugim 

Slika desno: 

DIVAN POGLED KROZ ŠUMU 

LEDENIH SIGA U TIROLU 
Foto Ufa 


običajima, a često puta i 
jrugačijoj narodnoj nošnji. 

Pokušaj s južnim Tiro- 
lom ima u sebi tu osobitost, 
što, tako rekavši, oni ljudi, 
koji su se rodili u onome 
kraju, ne će više moći isti 
kraj smatrati kao svoj za- 
vičaj. 



Kome nije poznata slikovita nošnja Tirolaca, i priviknuti se Bog zna gdje drugdje? Sad bilo 
narodni običaji i izrazite osebine života, po ko- kako bilo, ipak je zanimljiv taj novi pokušaj, da 
jima su Tirolci poznati nadaleko. Sve to poka- se između dvije države uklone razlozi, koji bi 

zuje, kako su oni srasli zajedno sa svojim do- danas sutra mogli prouzročiti kakvo narodno 

sadašnjim zavičajem. Hoće li oni to zaboraviti neprijateljstvo. 

Politika među životinjama 


Mravinci 


tiapisao Pa u i Keller 


Mjesto Mravinci nalazi se pod stasitim borom. 
Ima 90 četvornih metara i prema posljednjem 
brojenju 567.319 stanovnika. Zato se punim pra- 
vom brojilo u velike gradove. Stanovnici Mra- 
vinaca odlikovali su se silnom marljivošću i ra- 
dinošću. 

Jednog dana provali kroz gradska vrata u Mra- 
vince jež. Zaiskao je stan. Načelnik izađe mu u 
susret. Klekao je pred njim na svih šest nožica 
i izrekao govor gledajući nekamo u zemlju: 

»Mnogo poštovani gosp. Ježe, ne nalazim 
dosta riječi da izrazim našu radost, što si poho- 
dio naš grad. Žalim, što te moram ražalostiti. 
Mravinci su samo tvornički grad, u kojemu se 
radi dan i noć. Ni vrtova nemamo, osim plantaže 
osjaka i male šumice. A na žalost ni stana za tebe 
nemamo. 

Jež namršti čelo i reče: »Ja sam putnik i ne ću 
se maknuti odavle, dok ne istražim Mravince uz- 
duž i poprijeko. Ovo je moj životni prostor. 
Prije svega želim ovdje držati predavanje o mom 
životnom nazoru.« 

Načelnik se na silu nasmiješi. 

Predavanje bilo je određeno za šest sati na ve- 
čer. Pošto ulaznina nije bila povećana, došao je 
čitav grad. Jež je počeo odmah govoriti o te- 
škim opasnostima, koje prijete mravljemu na- 
rodu. U nedalekom susjedstvu živi Myrmecopha- 
ga jubata, to znači Mrave :der grivaš, koji je po- 


red svoga jednostavnog imena mrska zvijer. Ima 
šiljatu gubicu i ljepljiv jezik od lakta. Njim hvata 
i ubija mrave. Ako naprotiv pogledaju njega, 
Ježa, moraju priznati, da nema ni šiljate gubice 
ni ljepljive jezičine. 

Tada zaište riječ jedan mlad mrav i reče: »Da 
li uopće može k nama doći životinja iz Južne 
Amerike, kad se naš grad ne nalazi u Americi?« 

Jež se rasrdi: »Ha, ti drzoviti žutokljunče! Jeste 
li kad čuli sličan nesmisao? Zar ne može jednog 
dana Myrmecophaga jubata doploviti k nama 
lađom bez putnice? Zar sve inozemne životinje 
nijesu došle k nama na takav način?« 

Skupština zaklima glavama na te riječi i načel- 
nik reče, da mrav ima biti kažnjen. 

»Dakako«, reče Jež. »Ja ću ga sam smaknuti.« 

Progutao je krivca i s njim trideset drugih mra- 
vi, koji su stajali u blizini. 

Narod se od toga prepadne, ali načelnik ih je 
mirio: »Valjada se ne ćete buniti radi tako ma- 
lene zabune tako velika gospodina. Čuli ste, da 
je ovo njegov životni prostor.« 

I Jež je ostao u Mravincima. Narod se smanji- 
vao, broj stanovnika pao je za devedeset posto. 
Onda naposljetku skupi načelnik tajno sve, koji 
su još bili ostali u životu, i dignu se na Ježa. Ali 
našli su ga mrtva. Pretrpao je bio želudac mra- 
vima, i liječnici su konstatovali, da se otrovao 
mravljom kiselinom. 

HITAC 

ROMAN O TAJNI JEDNOG UMORSTVA — 

Pribil ježio si je još prezime i broj tog stražara, 
da ga u slučaju potrebe može pozvati za svje- 
doka, i zatim pošao u bližu kavanu, koje su se 
vrata upravo otvorila. 

Dok je čekao na kavu, koja je tek morala biti 
skuhana, razmislio je još jednom o svemu, što 
je proživio ove noći. 

Ponajprije je htio, da podnese izvještaj ko- 
mesaru Heidingeru, a zatim posjetiti majora pl. 
Marchstattena. 

XIV. 

Major pl. Marchstatten vrati se sa svoje uobi- 
čajene jutarnje šetnje loše raspoložen kući. Za- 
pravo je sada bio uvijek loše raspoložen, otkako 
je posjetio Hartviga Hentera i od njega morao 
čuti onako čudnovate stvari o Lidiji. I ono, što 
ga je najviše uzrujalo, nije bilo ono, što je Hen- 
ter pripovijedao — jer je to majoru bilo nevje- 
rojatno i smiješno — nego to, što se Lidija sa- 
stala s Henterom, i to još noću i na otvorenoj 
cesti! Kad bi to doznala kriminalna vlast! Ta i 
onako se govorkalo o njoj i Henteru . . . 

Major se polagano smirio i glede toga, to više, 
što ga je Henter osiguravao, da prigodom njiho- 
vog razgovora nije bilo na daleko i široko nika- 
kvog čovjeka. 

Kad je prispio kući, Lidija je spavala — tako 
su mu naime rekli — i majoru je sada po prvi 
put palo u oči, da njegova kćerka u posljednje 
vrijeme mnogo spava po danu . . . 

Najprije je dakle pozvao k sebi svoju ženu. 
Majorica, blijeda i nježna gospođa, koja je od 
vjenčanja trpjela pod oštrom komandom svoga 
muža, došla je odmah i nemalo se prestrašila, kad 
je ugledala okomit nabor na čelu majora, jer je 
to uvijek nagoviještalo buru. 

Bura se doista odmah uzdignula. Major je op- 
tuživao svoju ženu, da je loša, nemarna majka, 
koja se nikada nije dovoljno brinula za kćerku, 
jer inače ne bi bilo svega onoga, što se u posljed- 
nje vrijeme zbilo. Može li ona možda tajiti, da 
je u svoje vrijeme tolerirala Lidijinu ljubav pre- 
ma Holcmanu i njega samoga tako dugo obra- 
đivala, dok konačno na sve nije pristao, premda 
je uvijek bio protivan tome braku. A sad eto 
posljedica: Lidija je udovica i svjetina vuče nje- 
nu čast po blatu! Ali ni to nije dosta, ona se ni 
sada ne brine, što radi kćerka, koja se noću 
vozika po cesti i sastaje s Henterom! I major 
je prispio tako daleko, da je svojoj ženi ispri- 
povjedio ono, štp mu je saopćio Henter . . . 

Siromašna majorica, koja o svemu tome nije 
imala ni pojma, ali je navikla, da bude krivac 
svih neugodnih događaja, snažno se prestrašila 
i vidjela svoj spas u gnjevnoj odbrani, to znači, 
postavila se na stanovište, da ono, što nije mo- 
gla razjasniti, jednostavno prikaže kao smiješno 
iznašašće. Ako Henter nije cijelu stvar izmislio, 
onda je on bio pjan ili ga je zavela sličnost. Po- 


U TAMI 

NAPISALA ANA HRUŠKA — PREVODI V. S. 

(Nastavak) 

sve je isključeno, da je Lidija ikada u noći tajno 
napustila kuću ili govorila takve ludosti o du- 
hovima. Uostalom treba je samo pitati . . . 

Ovo shvaćanje njegove žene iznenadilo je ma- 
jora. Zar Henter nije mogao biti pjan ili drugu 
ženu zamijeniti za Lidiju? 

Pričekali su, dok se Lidija probudila, i onda 
je zapitali: 1. da li je noću napustila kuću? — 
2. da li je u vezi s obitelji Alwingen? — što joj 
je svojedobno bilo zabranjeno. I 3. da li se 
možda bavi dozivan j em duhova, spiritizmom ili 
sličnim obmanama? 

Lidija se najprije iznenadila, časak je izgu- 
bljeno i zamišljeno gledala preda se, a zatim je 
veoma odlučno potresla glavom i zanijekala sva 
tri pitanja. 

»Ta znala sam ja!« odahnula je majorica olak- 
šano. I major je odahnuo i umirio se. Hvala Bo- 
gu, sve je dakle bilo glupo brbljanje Henterovo! 

Poslije podne istoga dana došla je u posje- 
te Serena pl. Eltz. Marchstattenovi su se tome 
začudili, jer je saobraćaj s kućom Eltz posvema 
prestao, i major je mogao misliti zašto . . 

Serena se zgrozila nad lošim izgledom svoje 
prijateljice, koja se i inače veoma promijenila, 
te bila tiha, rastresena, šutljiva i zamišljena, ka- 
kva nije bila nikada prije. Ali nešto o »poreme- 
ćenim živcima« ili »duševnoj depresiji« nije ni- 
šta mogla utvrditi. Hartvig se morao prevariti. 
To, da Lidija nije više mogla biti vesela kao 
prije, da je kao udovica postala tiha i sjetna i 
da je razmišljala o tome, ko je ubio njenog mu- 
ža — sve je to bilo naravno. I ona je još iste 
večeri pisala Hartvigu nekoliko redaka u tom 
smislu. 

Međutim major nije se mogao riješiti ove 
stvari. Svakog jutra na svojoj šetnji razmišljao 
je o tome i sjetio se mnogih stvari, kojih prije 
nije uvažavao. Prije svega promjena u Lidijinu 
biću. Časak je bila umorna i apatična, a zatim 
ispunjena bezgraničnim nemirom, smućena, puna 
tjeskobe i plašljiva. Dosada je sve to pripisivao 
žalosti. Sad mu se često pričinilo, da time još 
nije sve razjašnjeno, da se u njoj još nešto zbi- 
va, što krije pred roditeljima. Zatekao se čak 
pri pomisli, da bi Lidija, kad bi htjela, posve lako 
mogla noću izići, a da toga nitko u kući ne bi 
opazio. 

Njena soba, koja je imala poseban izlaz, odi- 
jeljena je od roditeljske sobe za spavanje sa 
više prostorija. Budući da su stanovali u vlasti- 
toj kući, nije bilo nikakvih sustanara. Služinčad 
je spavala gore na mansardi. Pazikuća i njegova 
žena stanovali su doduše dolje, blizu izlaza iz 
kuće, ali prostor, u kojemu su spavali, ležao je 
na vrtnoj strani. Lidija je odavno imala vlastite 
ključeve od kućnih vratiju . . . 

Kuda su zašle njegove misli? Major, koji se 
upravo vratio s jutarnje šetnje, ljutito je bacio 

rukavice na stol. Dok je odlagao šešir i kaput, 
razmišljao je još: »Kad bih samo mogao igrati 
otvorenim kartama i otvoreno je zapitati, da li 
je u posljednje vrijeme vidjela Hentera? Ali 
zadao sam mu časnu riječ, da joj ne ću ni spomi- 
njati njegovog imena!« 

Sjeo je u naslonjač i rukom prešao preko 
čela. 

»Kakav li sam luđak!« promrmlja. »Kao da 
ne zadostaje, što je Lidija sve zanijekala — ona, 
koja nikada nije lagala!« 

Tada neko je zakucao i sluga je predao ma- 
joru posjetnicu. 

»Gospodin moli, da mu gospodin major do- 
zvoli razgovor.« 

Marchstatten je pročitao: 

»Silas Hempel, činovnik kriminalne policije 
u Beču.« 

Majoru se začas zacrnilo pred očima. Zar je 
doista ipak bila istina i zar je kriminalna poli- 
cija doznala za noći sastanak? Zar dolaze, da 
Lidiju odvedu? Začas je ponovo došao k sebi. 

»Molim,« reče on mirno. 

Hempel je unišao. Major mu ponudio stolicu 
i uljudno ga zapitao, čime mu može poslužiti. 

Detektiv je odgovorio: 

»Dolazim, da vas zamolim za jednu obavijest. 
Ali prije toga rado bih vam nešto, što vam je za- 
cijelo nepoznato, razjasnio. To vam međutim 
mogu reći, samo, ako mi obećate, da ćete šu- 
tjeti.« 

»Govorite mirno,« Marchstatten će, »ja nije- 
sam nikakva blebetuša i dajem riječ, da ću ono, 
što mi rečete, držati za sebe.« 

% 

»Radi se o ubici vašega zeta. Već mjesecima 
tragam za njim nezavisno od istražnog suda . . .« 

»Nezavisno od istražnog suda . . .« prekine ga 
brzo major. 

Hempel je glavom potvrdio. 

»To znači, da nijesam ni časka povjerovao u 
sumnje istražnog suca i da sam radi toga u tra- 
ganju pošao drugim putem.« 

»Hvala Bogu! Imade ipak jedan čovjek, koji 
u mojoj kćeri ne gleda saučesnicu u tom zlo- 
činu!« 

»Ne. Nadam se, da će se ovo moje mišljenje 
održati i kasnije dokazati, premda bih upravo 
pomoću vaše kćeri mogao utvrditi ubicu.« 

Major je odskočio. 

»Pomoću moje kćeri? Kakvog posla imade ona 
s ubicom?« 

»Umirite se, gospodine majore, sve ćete shva- 
titi, kad vam ispočetka ispričam sve, što sam 
dosada utvrdio.« 

I obavijesti ga vrlo jasno o svemu, od prvih 
tragova nogu ubice u suši do događaja posljed- 
nje noći, koji su mu pružili dokaz, da je ubica 
neki znanac gospođe Holcman. Zatim je Silas 
pokušao razjasniti majoru, da gospođa Holc- 
man sama po svoj prilici ni ne sluti, da stoji u 
odnosu potčinjenosti prema ubici svog muža, 
i zacijelo ni ne zna, da je njen znanac ubica. Kao 
dokaz, da je to moguće, htio je navesti razne po- 


kuse, što ih je izvršio profesor Charcot na kli- 
nici u Nancyu na licima, koje je hipnotizirao. 

Ali tu ga je nestrpljivo prekinuo major, koji 
ga je dosada napeto slušao. 

»Ostanimo kod golih činjenica, gospodine 
Hempelu! Sve, što ste mi pričali, logično je i ja- 
sno. Ja sam uvjeren, da je čovjek, kojega ste 
noćas vidjeli kraj auta iza Holcmanove vile, za- 
ista već dugo traženi ubica. Ali isto tako sam 
tvrdo uvjeren, da se varate, kad mislite, da j ! e 
pri tom umiješana moja kćerka. Žena, koja je 
noćas provalila u vilu i ondje nešto tražila, sva- 
kako je saučesnica ubice i možda naliči mojoj 
kćeri, tako te je nastala zabluda, da je to moja 
kćerka sama.« 

»Uvjeravam vas, gospodine majore, da je za- 
bluda posve isključena. Pazikuća, koji dobro 
poznaje gospođu Holcman, može vam posvje- 
dočiti, da je bila ona sama. Glede toga ne po- 
stoji ni najmanja sumnja!« 

»Ni časka ne dvojim, da ste u to uvjereni vi 
i Rozner. Usprkos toga ste se prevarili, jer je 
to naprosto nemoguće! Noć i umjetna rasvjeta 
varaju, a osim toga vi ste sami kazali, da vam je 
vladanje one žene bilo čudno i nenaravno. U to- 
me leži zapravo već razjašnjenje: bila je neka 
druga žena. I zato su vam se pogled i kretnje 
pričinili drukčijima nego kod moje kćerke!« 

»Nipošto! Oboje je bilo vezano hipnotičkim 
snom, u kojemu je bila gospođa Holcman.« 

»Hipnoza! Glupost! I to je moderna prevara 
poput spiritizma i zazivanja duhova! Čudim se, 
što kriminalista ozbiljno uzima takve stvari u 
obzir, da razjasni nešto, što ne može razjasniti 
zdrav ljudski razum!« 

»Oprostite, gospodine majore, hipnoza nije 
nikakva , moderna prevara’, nego po liječnicima 
utvrđena činjenica. Vi se po svoj prilici nijeste 
dosada za to zanimali i zbog toga . . .« 

»Ne, nikada se nijesam za to zanimao, a ni 
sada me ta stvar nimalo ne zanima. Ostanimo 
dakle kod činjenica. I ja vam mogu saopćiti ne- 
što, što može poslužiti 

kao dokaz za moju tvrd- 
nju, da se radi o zamje- 
ni. Pred nekoliko dana 
saopćio mi je znanac, 
koji Lidiju poznaje isto 
tako dobro kao i Roz- 
ner, da je moju kćerku 
našao na pokrajinskoj 
cesti kraj oštećenog au- 
tomobila i kratko vrije- 
me s njom razgovarao. 

Na njega je napravila 
čudan utisak. Lidija mu 
je također pričala, da 
dolazi iz neke susjedne 
vile, koja pripada znan- 
cima, s kojima sada često 
dolazi u dodir.« 

Hempel je napeto slu- 
šao. Što je sad čuo, za- 
nimalo ga je više, nego 
li je dao vidjeti. 

Koftazi neće se rammli 


Zato treba odmah prigodom kupnje 
Aspirin tableta paziti na »Bay6r«-ov 
križ, jer bez toga znaka nema 
Aspirina. 

A S P I R 1 N 

TABLETE 

Og ! as reg. pod S. brojem 326C3 od 3. XI. t933. 


Major je nastavio: 

»Ovu sam obavijest saslušao s nepovjere- 
njem. Kasnije se pokazalo, kako sam bio u 
pravu. 

Kad sam naime Lidiju pitao zato, odlučno je 
sve zanijekala. Moja kćerka nije nikada lagala. 
Kad bi ona tom zgodom bila pokušala lagati, bili 
bismo moja žena i ja zacijelo to opazili. Lidija 
je međutim zanijekala sve sa punom iskrenosti. 
Moglo se dakle raditi samo o zamjeni, iz čega 
slijedi, da mojoj kćeri mora biti slična neka 
druga žena.« 

»A ključevi? Odakle onoj drugoj ženi klju- 
čevi za sve ključanice?« 

»Ključevi mogu biti ukradeni, ili napravljeni. 
Ja vidim, da još uvijek ne vjerujete u ono, što 
sam kazao, gospodine Hempelu! Zar da pozo- 
vem moju kćerku? Hoćete li je sam ispitati?« 

»Hvala, odričem se toga. Uvjeren sam, da to 
ne bi dovelo do uspjeha. Budući da je prema 
mojemu mišljenju radila u hipnotičkom snu, te 
joj šutnja bila naređena, ne bi u budnom stanju 
više znala, što je noćas radila, i radi toga bi po- 
sve iskreno sve nijekala.« 

»Vi ostajete dakle još uvijek kod fikcije te 
bajoslovne , hipnoze’?« major će pomičući se ne- 
mirno na svojem naslonjaču. 

»Pri tom nema ništa bajoslovnog. Dozvolite, 
da vam o tom predmetu pošaljem knjigu, koja 
će vas uvjeriti o stvarnosti mojeg mišljenja. 
Uostalom ne radi se ovdje o razlici mišljenja 
među nama, nego o ličnosti ubice. O njemu že- 
lim od vas dobiti podatke.« 

»Nemam ni pojma o . . .« 

»To je nemoguće! Budući da ga vaša kćerka 
poznaje, i to po svoj prilici vrlo dobro — inače 
ne bi on imao prilike, da joj dijeli zapovijedi — 
mora on silom prilika pripadati krugu vaših zna- 
naca. Sjetite se točno, gospodine majore, još 
jednom ću vam iznijeti točnu sliku one oso- 
be . . .« i on je prikazao ubicu, kako ga je vidio 
noćas. »Sjećate li se sad, gospodine majore?« 

»Ne! Dajem vam časnu riječ, da čovjeka, koji 
odgovara vašem opisu, niti poznajem niti sam 
ga vidio!« 

Hempel je dugo nijemo gledao preda se. Ni 
časka nije sumnjao, da je major govorio istinu. 
Što sad? Kako da to razjasni? 


Osobito pazite što bolesnik pije! 

Ako Vam je ikako moguće, dajte mu za 
zdravlje i užitak čim češće najbolju pri- 
rodnu mineralnu vodu 

ONU SA CRVENIM SRCIMA. 

Ako sami bolujete ili se ne osjećate dobro, tražite kar- 
tom besplatni kupališni prospekt, u kojem imate i mno- 
ge korisne upute o zdravlju, smrtnosti, debljini, nor- 
malnom porođaju i trudnoći, odnosu visine i težine te 
kalendar do 1980. godine! 

Uprava Radenskog ljekovitoga kupališta 
Slatina Radenci 
(kod Maribora) 


XV. 

Videći nesigurnost na licu detektiva major 
je ponovo progovorio: 

»Budite pametni, gospodine Hempelu, i shva- 
tite, da već moje razjašnjenje samo dokazuje 
nemogućnost vaše predmnjeve. Ja sam uvijek, 
i za vrijeme njenog braka, poznavao sve ljude, 
s kojima je Lidija bila u vezi. Ubica, kojega ste 
vi opisali, nije među njima. Iza* Holcmanove 
smrti i onih mrskih glasina prekinuli smo svaki 
saobraćaj s vanjskim svijetom. Nitko više ne do- 
lazi k nama i mi nikoga ne posjećujemo. Posje- 
ćivanje javnih zabava bilo koje vrsti zabranjuje 
već sama žalost. Gdje se dakle mojoj kćerci pru- 
žala prilika, da sklapa nova poznanstva — mi- 
slim ono »vašeg« ubice? Za mene je to posve 
isključeno, jer je moja kćerka odviše dobro uz- 
gojena, da sklapa ulična poznanstva!« 

Silas je slegnuo ramenima. Više nije znao što 
da kaže. U trenutku, kad se htio oprostiti, palo 
mu napamet, što je major prije pričao, i on je 
rekao: 

»Smijem li vas zapitati za ime vile, u kojoj je 
navodno bila vaša kćerka onomadne po noći?« 

»Da! To je vila »Lotos« kod Judendorfa.« 

»A obitelj, kojoj pripada, i koju je vaša kćer- 
ka navodno posjetila?« 

»To je obitelj Alwingen, s kojom smo mi već 
odavno prekinuli svaki saobraćaj. Zašto to pi- 
tate? Zar ćete se ondje popitati?« 

»Da. Nit, koju sam držao u ruci, prekinula se. 
Možda ću ondje naći drugu. U vidu moram sva- 
kako imati sve mogućnosti.« 

Major je časak razmišljao, a zatim je nena- 
dano rekao: 

»Biste li shvatili kao nametanje, kad bih vas 
zamolio, da me uzmete sa sobom u vilu , Lotos’?« 

»Nipošto! Vaša će mi pratnja biti ugodna. 
Čudim se uostalom, gospodine majore, da želite 
poći sa mnom, budući da ne vjerujete, da je 
vaša kćerka onomadne u noći bila kod obitelji 
Alwigen?« 

Major je šutio, a Silas je nastavio: 

»Možda je bolje, da otvoreno govorim. Vaša 
obavijest, gospodine majore, o noćnom susretu 
vaše kćeri s nekim znancem za mene je od 
ogromne važnosti. Ja sam već sada uvjeren, da 
ni onda nije bilo zamjene kao ni . . . noćas. Moja 
istraživanja u vili , Lotos’ moraju dakle biti što 
hitnija, budući da ste vi izjavili, da ubicu ne po- 
znajete. Rekli ste, da u posljednje vrijeme ni- 
jeste podržavali nikakvih veza . . .« 

»To je prava istina, koju će vam potvrditi 
svaki u mojoj kući.« 

»Ne sumnjam u vaše riječi, gospodine majore. 
Kad bi međutim vaša kćerka bez vašeg znanja 
podržavala saobraćaj s vilom Lotos, postojala 
bi mogućnost, da je ondje upoznala ubicu, koji 
je dobio takav sudbonosan upliv na nju, i da se 
ondje s njime i dalje sastaje.« 

»Kad! Ovaj kad je po mojem mišljenju po- 
svema isključen! Upravo zato želim poći s va- 
ma, da stvar razjasnim!« 

»Vi dakle ipak sumnjate!« 

Neraspoloženje? 

Zašto da se mučite? U kritičnim 
danima uzimajte jednostavno par 
Pyramidon tableta — pa 
ćete se ubrzo opet osjećati dobro. 



JEDINO ISPRAVNE SA „BAVER ’-ovim KRIŽEM! 

Oglas registr. Sp. br. 91 od 21 juna 1935 


»Ne,« on će uzbuđeno, »ne sumnjam u bezu- 
vjetnu ljubav moje kćerke prema istini. Zato još 
uvijek vjerujem u zamjenu ličnosti. Ja sam me- 
đutim star vojnik, za kojega postoji samo ra- 
van put. Ne poričem, da ustrajnost, kojom osta- 
jete kod vaših zaključaka — usprkos svega, što 
sam vam kazao — ne ostaje bez utiska na mene. 
U meni je nemir, kojega ću se riješiti, ako mi 
Alwingenovi čisto i bistro izjave, da moja kćer- 
ka u posljednje vrijeme nije stupila u vilu Lo- 
tos. Vidite, da sam prema vama potpunoma 
iskren!« 

»Dobro! Onda ćemo se zajedno odvesti onamo 
sutra naveče. Doći ću po vas, gospodine majore.« 

»Zašto tek naveče?« 

»Nešto mi govori, da je tada najzgodnije doba 
za našu nakanu. Tada ćemo najsigurnije naći go- 
spodu kod kuće. Koliko članova je u toj obitelji?« 


»Samo tri, otac, majka i kćerka.« 

»Dobro. Doći ću po vas naveče oko šest sati, 
ako vam je po volji.« 

»Bit ću pripravan.« 

Naveče istoga dana zapitao je major svoju 
kćerku u četiri oka, nije li možda posljednje noći 
izašla i bila u svojoj vili? CNastavit će se.) 


Pučka knjižica o buni f>rvatskif) seljaka 



MATIJA GUBEC 


Buna hrvatskih seljaka pod 
vodstvom Matije Gupca pruža 
sama po sebi sadržaj prikladan, 
da se iz njega stvori književno 
djelo neobične dramske snage. 
Šenoa u svojoj »Seljačkoj bu- 
ni« kao i Mirko Bogović u dra- 


mi »Matija Gubec« dali su u po- 
nosu hrvatskih seljaka — Mati- 
ju Gupcu — nadljudski lik. 

Milan Durman je obradio se- 
ljačku bunu s marksističkoga 
gledišta, te njegovi pogledi nisu 
u skladu s ispravnim shvaćanjem 
hrvatske povijesti. Petar Grgeč 
nije u svom »Matiji Gupcu« (iz- 
danje »Mosk«), samo najisprav- 
nije prikazao seljačku bunu nego 
njegovo djelce pruža novih za- 
nimljivih podataka o tom pita- 
nju. 

Malo je koji hrvatski seljak, 
a da ne zna štogod o Matiji 
Gupcu. Da to znanje hrvatskih 
seljaka bude točnije i opširnije, 
pobrinulo se za to Društvo sv. 
Jeronima izdavši u knjižnici »Je- 
ronimsko Svijetlo« ilustriranu 
brošuru »Za seljačke pra- 
vice«, a napisao je Stjepan 
Gorupić. Knjižica je pisana lako 



i jezgrovito te daje sve što bi o 
tom vrijednom pitanju trebao 
znati osim seljaka i svaki drugi 
Hrvat. »Za stare pravice« ima 
nekoliko lijepih slika, a stoji sa- 
mo 1 dinar. K. 



STUBIČKO POLJE 

između Stubičkih Toplica i Donje Stubice, gdje je plemićka vojska 9. ve- 
ljače 1573. svladala seljačku vojsku pod Matijom Gupcem 


. 595 


FRANJO TAHI 

na njegovoj grobnici u župnoj crkvi sv. Troj- 
stva u Donjoj Stubici 

Foto Đuro Szabo 




SVJETSKI DOOA.ĐA.JI 


1. listopada: Ciano u Berlinu pri- 
mljen od Hitlera. — Turski vanj- 
ski ministar Saradžoglu na pre- 
govorima u Moskvi. — U Parizu 
izabran novi poljski predsjednik 
Raczkiewicz. 

2. Rusija hoće da sklopi s Beton- 
skom, Litvom i Finskom spora- 
zum kao i s Estonskom. 

3. Italija i Njemačka predlažu mir 
s osnivanjem nove Poljske pod 
protektoratom Njemačke i da se 
sazove konferencija o pitanju 
kolonija i Sredozemnog mora. 

4. Chamberlain odlučno odbija nje- 
mačke mirovne prijedloge, jer hoće 
uništiti hitlerizam. — Švicarska 
dozvolila bivšem poljskom pred- 
sjedniku Moscickom da se nastani 
u državi. — Novi poljski pred- 
sjednik Raczkiewicz uputio posla- 
nicu Poljacima izražavajući nadu 
u konačnu pobjedu. — Japanska 
vlada odustala od primjene pakta 
protiv Kominterne. 

5. Rusija se sprema, da prebaci u 
Estonsku preko 500 aviona i mno- 
štvo raznog oružja. 

6. Hitler protiv uspostavljanja samo- 
stalne Poljske. — Finska odbila 
da šalje izaslanika na pregovore 
u Moskvu. 

7. Talijanska štampa govori o Hitle- 
rovu govoru u Reichstagu kao o 
temelju za rješenje sukoba. 

8. Rusija traži tri finska otoka. Fin- 
ska pristaje na pregovore. 


9. Molotov izjavio rumujskom posla- 
niku, da Rusija ne namjerava na- 
pasti Rumunjsku. — I. D. Lloyd 
George govori, da je Hitlerov go- 
vor prihvatljiv za bazu o mirov- 
nim pregovorima. 

10. Američki senator Borah za izmje- 
nu zakona o neutralnosti u korist 
saveznika. — Govori se o novom 
sovjetsko-turskom paktu. — Ma- 
džarsko-rumunjski sporazum o 
smanjenju vojnih efektiva na za- 
jedničkoj granici. 

11. Finska vlada evakuira gradove. — 
Rusija vraća Vilno Litvi. — Ostav- 
ka estonske vlade. — Njemačka 
štampa ističe, da se Daladierove 
tvrdnje slažu s njemačkim stano- 
vištem, iako je on odbio »njema- 
čki mir«. Vijesti o poplavama na 
Siegfriedovoj liniji. 

12. Službena njemačka štampa za ča- 
stan sporazum. 

13. Finska nastavlja mobilizaciju. — 
U. S. A. nastupa u Moskvi u korist 
Finske. — I. Chamberlain u govo- 
ru odbio Hitlerove mirovne prije- 
dloge. 

14. Nijemci potopili engleski bojni 
brod »Royal Oak«. 

16. Postignut tursko-sovjetski načel- 
ni sporazum. — Umro general 
S. Sarkotić-Lovćenski u Beču. 

18. Započela konferencija Suverena 
Švedske, Norveške, Danske i Fin- 
ske u Stockholmu radi zauzimanja 
stanovišta prema agresivnosti So- 


vjetske Rusije. — Opsadno stanje 
u Egiptu. — Rusija iznijela nove 
zahtjeve prema Turskoj te je ti- 
me onemogućen sporazum. 

19. Započeli vojni pregovori u An- 
kari između Turske, Engleske i 
Francuske. — Franco preselio re- 
zidenciju iz Burgosa u Madrid. 

20. Tursko-francusko-engleski pakt o 
uzajamnoj pomoći. — Četvorna 
konferencija Suverena nordijskih 
država zaključila strogu neutral- 
nost. 

21. Moralna potpora nordijskih drža- 
va, U. S. A. i 20 američkih repu- 
blika Finskoj u sporu s Rusijom. 

22. »Izbori« u Sovjetskom dijelu 
Poljske. 

23. Sv. Otac Papa održao u Castel 
Gandolfu govor, gdje žali poginule 
u ratu. — Engleski kredit Turskoj 
od 60 milijuna funti šterlinga. — 
Vijećanje njemačkih prvaka u Ber- 
linu o produljenju rata. 

24. Saziv francuskog parlamenta za 
konac studenoga. — Madžarska 
pristala na pregovore sa Slova- 
čkom. ' — Indijski kongres za re- 
viziju ustava što prije. 

25. Prekinuti rusko-finsk; pregovori 
radi povećanih zahtjeva Sovjeta. 

26. Sovjeti ne priznaju engleske od- 
redbe o ratnom krijumčarenju. — 
Predsjednikom Slovačke izabran 
Dr. J. Tiso. 

27. Završetak biskupskih konferencija 
u Zagrebu. — Amerika ukinula za- 
branu prodaje oružja zaraćenim 
državama. 


Izabran prvi predsjednik republike Slovačke 



DR JOSIP TISO, 

prvi predsjednik republike Slovačke 


Prvi koraci republike Slova- 
čke u slobodu obilježeni su bo- 
lju i stradanjem. Iz istoka je 
navalila Sovjetska Rusija kida- 
jući od nje Potkarpatsku Ukra- 
jinu, s juga se digoše na nj Ma- 
džari, a niti Poljaci nisu je gle- 
dali sa simpatijom. Tijelo Slova- 
čke je zakrvavilo, ali iza toga su 
bili došli ljepši dani. Krvavo 
ratno kolo se zametnulo ne- 
davno i u blizini Slovačke, za 
koju su to bili novi žalosni ča- 
sovi. Ali Slovaci opet danas, 
Bogu hvala, žive u miru, koji 
su tako teško stekli. I 27. pro- 
šlog mjeseca izabran je prvim 
predsjednikom Slovačke repu- 
blike Dr Josef Tiso, koji je 
iza smrti neumrloga vođe i oca 
slovačkog naroda Msgra Andre- 
ja Hlinke, postao njegov na- 
sljednik. 

Dr Josef Tiso rodio se g. 1887. 
u Velikoj Byti u zapadnoj Slo- 
vačkoj, sa 23 godine postao 
svećenik, godinu iza toga dok- 


torirao iz teologije. U početku 
rata bio je vojni svećenik, ka- 
snije duhovnik i profesor u gi- 
mnaziji u Nitri. G. 1918. osni- 
va u Nitri slovačko narodno vi- 
jeće i sudjeluje kod osnivanja 
Hlinkine Slovačke pučke stran- 
ke. Kao slovački nacionalista 
kažnjavan je, te je iz Nitre pre- 
mješten za župnika u Nove Ba- 
novce. Biran je za narodnog 
zastupnika g. 1925., a g. 1929. 
delegiran od Slovačke pučke 
stranke za ministra zdravlja. 
Na 6. listopada o. g. postao je 
predsjednik prve slovačke vla- 
de. 

Načela njegova života i rada 
su mu: Bog i narod. Njih spro- 
vodi u svom praktičkom go- 
spodarskom i političkom radu 
te u govorima, koji predstav- 
ljaju svaki za sebe duboke stu- 
dije, a ujedno su prilagođeni 
shvaćanju i potrebama malog 
čovjeka. 

(Nastavak na str. 597.) 

Za dobru djecu 


Blago 


cara Salomona 

Na risao Ivo Kolin 



Pir. CUO SAM, DA TRPU 
2 1 TE BIJELO KAMENJE 
KRALJA iOLOMONR.JR ĆU 
VRM POKRZRTI PUT. 



\SRMO SS M/n 0 US TRP / TE. 
[iT? REKOU KO MINUTU BI'. 

) ĆEMO NR ULJU. [ 

' IHEPREVRRE 

vSl 





^CRNMCKI POG-LRVICR JE 
) POVEO mš E PR/JRTELJE 

L : * __ 




(Nastavit ce se.) 


(Nastavak sa strane 596.) 

Divna je jednostavnost Dra 
Tisa. Kao predsjednik vlade ži- 
vi u skromnoj sobi isusovačkog 
samostana, a rano ujutro ide 
ulicama Bratislave na rad. U 
slobodno vrijeme vraća se me- 
đu svoje roditelje u svoju župu 
Nove Banovce, da radi među 


pukom. Koje onda čudo, da slo- 
vački narod gleda s punim po- 
uzdanjem u svoga vođu, koji ni 
u najtežim časovima nije izgu- 
bio svoje hladnokrvnosti? 

Dr Josef Tiso je veliki prija- 
telj Hrvata i svojim radom 
nastavlja srdačno prijateljstvo 
Slovaka i Hrvata. Osobito voli 


Društvo sv. Jeronima, što je u 
svom govoru pokazao i g. 1929.,. 
kad su Hrvati s blpk. nadbisku- 
pom Bauerom na čelu otkrili 
spomenploču kardinalu Hauliku. 

Ličnost prvog slovačkog 
predsjednika Dra Tisa najbolje 
je jamstvo, da će Slovačka ići 
putem pravde i napretka. K. 






Z A. DOBRE D O M AĆI C E 


Dobar tek 

Zečji hrbat s vrhnjem. Hrbat na- 
bodemo slaninom izrezanom u re- 
zance, posolimo, popaprimo i stavimo 
po njemu malo na pLoške izrezanog 
češnjaka. Pečemo u pećnici, podli- 
jevamo vodom. Kada je pečeno, pre- 
lijemo vrhnjem, u kojemu smo malo 
brašna zamutili i pustimo da prekipi. 

Ploške od oraha. Tri žumanjka tu- 
čemo dodavajući po malo 14 dkg še- 
ćera, malo kore od limuna. Dodamo 
14 dkg samljevenih oraha, 3 V 2 dkg 
mrvica i snijeg od 3 bjelanjka. Du- 
goljastu tepsiju dobro namažemo i 
posipamo brašnom, ulijemo tijesto i 
polagano pečemo. Kad je pečeno, 


Kuhinjski kalendar 

Studeni 

Utorak 

7 

Objed: Juha od krumpira. Vari- 
vo od poriluka s pofeznima. 

Večera: Žganci od krumpira sa 
preprženim lukom. 

Srijeda 

8 

Objed: Juha >od celera. Varivo od 
buče, pečeni karmenadli svinjski. Voće. 
Večera: Krpice sa zeljem. 

Četvrtak 

9 

Objed: Juha od vrganja. Varivo 
od leće, faširani odresci. Grožđe. 

Večera: Kuhani krumpir s pu- 
trom. 

Petak 

10 

Objed: Juha od zelenja. Francu- 
ski krumpir, zelena salata. 

Večera: Vrganji s jajima. 

Subota 

11 

Objed: Govedska juha. Govedina 
s vrhnjem, restani krumpir. Pečeni ke- 
steni. 

Večera: Jaja na oko, dinstana ri- 
ža, zelena salata. 

Nedjelja 

12 

Objed: Juha od rajčice. Pariški 
odrezak, dinstana riža, salata od ci- 
kle. Pita od jabuka. 

Večera: Hladna pečenka od te- 
letine, salata od cikle. 

Ponedj. 

13 

Objed: Juha od kupusa. Teleća 
jetra na maslacu, kuhana cvjetača s 
mrvicama. f 

Večera: Perket sa žličnjacima. 

Utorak 

14 

Objed: Juha od kokoši. Prepeče- 
na kokoš, zelena salata, restani krum- 
pir. Pita od jabuka. 

Večera: Kokoš od objeda. 

Srijeda 

15 

Objed: Teleća plućica s kuhanim 
krumpirima. Palačinke sa sirom. 

Večera: Pohani mozak, salata od 
krumpira. 

Četvrtak 

16 

Objed: Juha od rajčica. Mladi 
grah sa prženim mrvicama. Nabujak 
od riže sa sokom od malina. 
Večera: Rezanci s orasima. 


namažemo pekmezom i prelijemo 
prelivom od vanilije. 

Švedski odrezak s rižom. Goved- 
ske odreske nabodemo slaninom i na- 
glo spečemo s obje strane. Onda do- 
damo slanine, peršunovog lišća, sar- 
delu, kapara, citronine kore, i sve 
dinstamo 1 sat. Onda dodamo rižu, 
dolijemo juhe ili vode i dinstamo do 
mekanog. 

Govedina u vrhnju. Kuhanu gove- 
dinu narežemo na ploške, metnemo 
na vruću mast, poklopimo i pečemo 
s jedne i druge strane. Dodamo 1 lo- 
vor list, klinčića, paprike. Sve preli- 
jemo s vrhnjem, u kojemu smo raz- 
miješali malo brašna. Dodamo malo 
soka od limuna ili octa. Z. L. P. 

Kućno gospodars tvo 

Čišćenje kožnatih predmeta. Svatko 
može sam očistiti svoje kožnate stvari. 
Tome treba malo benzinoforma, koji 
možeš kupiti u svakoj ljekarni ili 
drogeriji. Kožni se predmet čvrsto 
istare benzinoformom, pa Bog. Osini 
toga mogu se kožnati predmeti opra- 
ti s toplom vodom, kojoj smo pri- 
miješali malo salmijaka. I s toplom se 
sapunicom također odstranjuju mrlje 
sa kožnatih predmeta ali se moraju 
odmah temeljito osušiti. Ako smo upo- 
trijebili benzinoform, onda se dotični 
predmet mora zračiti nekoliko dana, 
da izgubi neugodan zadah. Ovako oči- 
šćene kožne stvari izgledaju kao da 
su nove, a trošak je veoma mali. Sa- 
mo pozor, jer je salmijak i benzino- 
form lako upaljiv. Osim navedenog 
mogu se još očistiti toplim octom. Na 
pola litre vode tople vode uzmu se 3 
žlice octa. Krpicom, namočenom u raz- 
blaženi ocat, obrišu se stvari, a zatim 
se istaru baršunom. /. S. 

Voćarstvo 

ZAŠTO SE SUŠE VRŠCI NA G D JE- 
KO JI M VOĆKAMA? 

Mnogo se puta vidi, da vršci na ne- 
kim voćkama svake zime redovito po- 
zebu. To se najviše opaža ondje, gdje 
je tlo plitko, a odmah je iza toga ne- 
propusni sloj gline, pećina, kamenje, 
prud ili pijesak. U Podravini kao i u 
Krapini opazio sam, da su se vršci 
na jabukama i orasima osušili. Istra- 
žujući uzrok, opazio sam redovito, da 
je voćka bila zasađena u šljunkovito 
ili pjeskovito tlo. 

Vršci se suše i na takvim voćkama, 
koje su zasađene u prevlažnom tlu. 
To je dakle sasma protivno od prvoga 
slučaja, a ipak je posljedica jednaka. 

Da vidimo uzrok. Ako je voćka za- 
sađena u plitkoj zemlji, poslije koje 
odmah je sloj nepropusne gline, prud 
ili kamen, to će takova voćka s pro- 
ljeća dok je dosta vlage, rasti pra- 
vilno. Nu kako gornja tanka naslaga 
zemlje ne drži dugo vlagu (vodu), to 
se brzo osuši, ako li češće ne padne 
kiša. U pomanjkanju vlage nema voć- 
ka hrane, te naskoro prestane i rasti. 
Kasnije, kad opet pripadne kiša, do- 
biva voćka iznovice dosta hrane. Nje- 
zine skoro na pol već suhe grančice 

nabreknu iznova, jer se napune vo- 
dom, pa u prvoj malo jačoj zimi pro- 
padnu. 

Slično je s voćkom, koja je zasa- 
đena u vlažnom tlu. Životna je sna- 
ga takve voćke u proljeće dosta slaba. 
Zbog prevelike vlage boluje voćka 
s proljeća, zaostane u rastu i lišće 
počne žutjeti. Ljeti, kad se zemlja po- 
nešto osušila i toplija postala, počne 
voćka tjerati i tjera sve do kasne je- 
seni. Tako presočne mladice ne do- 
zriju u šibe, već zimi pozebu i tim pro- 
padnu. 

Ima katkad slučajeva, da se usred 
ljeta za vrućih dana iznenada počne 
sušiti grančica za grančicom. To se 
obično događa kod onih voćaka, koje 
su preduboko zasađene ili koje su ci- 
jepljene na podloge s jačom ozmoti- 
čkom silom kao što se to dogodi bre- 
skvama cijepljenim na šljivi Julijen- 
ki. Ozmotička je sila šljive Julijanke 
17.7, a breskve 12.5 atmosfere, da- 
kle za 5 atmosfera slabija. Zbog sla- 
bijeg primanja hrane iz podloge, bre- 
skva se slabije hrani i od dana na dan 
gine i propadne. Kad se breskva ili 
kajsija cijepi na našu običnu domaću 
šljivu, koja ima skoro jednaku ozmo- 
tičku silu, rast je jednak i dulji je ži- 
vot takove voćke. 

Sad se pita, da li se dade popraviti 
presuho i prevlažno tlo i što s onom 
voćkom, koja je zasađena preduboko. 

Tko se ne boji troškova, može voćci 
zasađenoj na presuhom tlu pomoći, 
ako se u daljini od 1 do 3 metra ili 
kako siže prošnja, iskopa do korijena 
loša zemlja, a ava se tad nadoknadi 
drugom plodnom ili gnojem mješan- 
cem. Močvarno se tlo osuši, ili se vo- 
ćke sade na humak. 

Oko voćke, koja je preduboko za- 
sađena, iskopa se zemlja kako siže 
krošnja skroz do Kprijenova vrata, pa 
se tad ona pod njom dobro prekopa 
i zalije razrijeđenom gnojnicom. 

Prof. Ivan Radić 


E. B., Beograd 

ŠTO JE S ČUDOTVORNIM KRI- 
ŽEM U LIMPIAS-U» 

Kod iznošenja popisa zname 
nitosti, koje su španjolski ko- 
munisti uništili , nije zapaženo , da 
bi se spominjao čudotvorni križ 
u Limpiasu. Ta svetinja Španjoh 
ske je na srcu svakom katoliku 
nesamo Španjolcu nego i oni- 
ma u ostalom svijetu, pa bi even 
tualna nezgoda toga križa bila 
brzo razglašena. Toga nije bilo, 
te se može s vjerojatnošću 
držati, da je križ sačuvan. Čini se , 
da je odmah u početku građan- 
skog rata došao u ruke naciona* 
Usta. 

Inače smo o križu u Limpiasu 
pisali i đoni jeli sliku još u prvom 
godištu našega lista, t. j. god 
1929. 

PROMAŠENO LASKANJE. 
O n: »Kako vi, milostiva, izgleda- 
te mlada! Mlađa od svoje kćer- 
ke.« 

Ona: »Pa ja i jesam kćerka!« 

UZVRAT. Otac: »Moja je 
kćerka lijepa i mlada te dobiva 
250.000 dinara miraza ... A što 
joj vi možete pružiti za uzvrat?« 

Prosac: »Ime! Prastaro, 

svemu svijetu poznato historij- 
sko ime, o kome već uče i djeca 
u školama! 

Otac: »Hm! Pa kako vam je 
ime?« 

Prosac: »Adam . . .« 

NJEGOVA LOGIKA. Otac: 
»Ove godine moraš, sinko, u ško- 
li bolje prionuti i biti marljiviji. 
Jer znaj: ono što si naučio, to 
ti nitko ne može više uzeti!« 

S i n: »Da! Samo što mi ne 
mogu uzeti ni ono, što nisam na- 
učio . . .« 

MEĐU KONJANICIMA. A: 
»Zar si opet pao s konja?« 

B: »O ne! Ovaj put me je konj 
bacio s&m.« 

SVIĐA MU SE PLAN. Su- 
dac: »Dakle, priznajete li, da je 
krađa izvršena točno onako, ka- 
ko sam ja opisao?« 

Optuženik: »Ne prizna- 
jem! Ali vaš plan je baš izvr- 
stan!« 


ZA INAT. Došao neki lola 
pred krčmu. Hoće i ne će da 
uđe pa odluči, da po brojanju 
dugmeta dođe do rješenja: da 
li će ući ili ne. I poče brojiti: 

»Hoće, ne će, hoće, ne će, ho- 
će, ne će . . .« 

Kad je vidio, da je ispalo 
»ne će«, ljutito poviče: 

»Što ne će? Tko ne će? Sad 
baš za inat hoću!« 

I odlučno uđe u krčmu. 

NA ŽALOST. A: »Imaš li, da 
mi pozajmiš 200 dinara?« 

B: »Na žalost — imam!« 

DEFINICIJA. Učitelj: »Tko 
zna, što je to sova?« 

M a t e k: »Sova? Sova je 

ptica, koja se samo noću usu- 
đuje na danje svijetlo . . .« 

MUZIKALNA UPUTA. A: »Mo- 
lim lijepo, stanuje li ovdje pia- 
nista Kajdić?« 

B: »Ne! On stanuje jednu ok- 
tavu više . . .« 

ČUDNO. A: »A gdje je vaš 
sin u nauku, da je uvijek tako 
zamazan?« 

B: »U kemičkoj čistioni.« 

KRIVO SHVATIO. U r e d- 
n i k: »Pošto ste ovaj broj lista 
tako lijepo i brzo prelomili, evo 
vam, prijatelju, jedna odlična 
cigara »Flor de Havana«. Ali 
vam preporučam, da je popušite 


Najveća 

katolička 

tvrtka 


glazbala 
u državi 


tek poslije dobrog i obilnog ru- 
čka!« 

Slagar: »Aha, razumijem! A 
kad bih mogao doći na ručak?« 

MODA. A: »Šta to znači? Ti 
već nekoliko dana hodaš samo 
s jednom rukavicom. Je li to 
sada takva moda ili si jednu iz- 
gubio?« 

B: »Ne, nego sam tu jednu na- 
šao!« 

NESPORAZUM. Liječnik: 
»Zar je vaš muž možda alkoho- 
ličar?« 

Žena: »Ne! On je namješten 
na vodovodu.« 

Sabrao S 1. T r - sk i 



Umjetno vezenje i klinika čarapa 
Petrinjska ulica br. 2 

Važno za modne salone 
1 za cij. dame 

Po najnovijim modelima izrađuje- 
mo sve vrste vezenja na opravama 

Modnim salonima naročiti popust 



Dobrijan pred oltarom 



Došao je i taj čas, »Doživjet će sretne dane,« Iduć tako do oltara, Zadnjeg časa, jao, kuku! 

da se ženi čika naš. javlja zvono na sve strane, sreće sreću — dimnjačara, osta čika praznih ruku! 


llustrovani tjednik 9 Obitelj m stoji 4 Din po broju . Pretplata 30 Din na tri mjeseca , za inozemstvo 4 dolara godišnje. Pretplata se plaća unaprijed 
Rukopisi se ne vraćaju . 9 Obitelj u izdaje Konzorcij Kuća Dobre Štampe. Za izdavaća i uredništvo odgovara Dr Josip Andrić , glavni urednik 9 0bitelil m 
Zagreb , Trenkova 1. Adresa uredništva i uprave 9 Obitelji m : Zagreb , Trg Kralja Tomislava 21. Telefon 54-17. Ček. rać. pošt. šted. br. 33.536 

9 Obitelj m se tiska u Tiskari Narodnih Novina u Zagrebu . 





Rješenje i nagrade iz br. 33/34 

Okomito: 1, lako, 2, pomazanik, 3. asura, 
4, tust, 6- usijan, 7. roda, 10* renovirani, 11. gad, 
12. »Kuća u strani«, 14. inaljan, 15. bara, 16. i 


Križaljka 

Složio: Lj, Perinić 

Vodoravno: I, Ufanje, ^ žensko ime, 6. 
južno voće (mu. i = e), 8. naziv za mjesto borbe, 
9. majčin brat, II. naše pogranično mjesto, 13. 
luka u Hrvatskom Primorju, 15. dio glave, 15a. 
stada mjera, 17. pustinjska životinja, 19. morski 
sisavac, 20. lična zamjenica 3. 1., 21. ptica bez 
glave 1 repa, 22. upitna zamjenica, 24. kukac 
(bode!), 25. žensko ime, 26. igraća karta. 

Okomito: 1. žensko ime, 2. novi kontinent, 

3. gospođe (tud.), 5. pokazna zamjenica (3. 1.), 
7. sin od sina, 10. igraća karta, 11. potočna ži- 
votinja, 11a. pogodb, veznik, 12. težnja za lju- 
bavnim pustolovinama, 13. mjesto na o. Braču, 
14. posao, 16. pokazna zamjenica (sr, rod), 18. 
žensko ime, 19. ptica pjevica, 23. vrst pjesme, 
24. kao 23. 

Rješenje treba poslati do 20. o. mj. Među od- 
gonetače podijelit će se 20 lijepih romana. 


( — ) bo, 18. centar, 21a. div, 23. as, 26. A. M. - 
Vodoravno: 2. pa, 3. at, 5. okus, 8. su, 9 
Mosor, 11. guska, 13. idem, 15. Kartuzijanac, 19. 
da, 20. Ada, 21. Čaba, 21a. dolje, 22. odor, 24. 
anoniman, 25. Sava, 27. V. I., 28. vinta, 29. Mosk, 
30 na. 

Po 5 romana dobila Perina Mosković i R. 
Eglen. 3 romana K. Stražić iz P. i M. Boić iz K. 
Po l roman: J. Kopun iz M., D. Tomić i V. Fa- 
bijanič iz Zagreba. 



Kako ćete izbjeći nesreći, 
koja se u kući može vrlo 
lako dogoditi? 

1. Najopasnije je primaći cigaru boci, 
u kojoj se nalazi benzin ili slična 
upaljiva tvar. 

2. Ne smije se upotrebljavati petrolej 
ili Što slično, da se time zapali peć. 

3. Plinskoj cijevi neka se ne pribltžuje 
svijeća. 

4. Djeci treba uvijek zabranjivati da 

uzimaju žigice, osobito kada sta- 
nujete u kući, u kojoj se gori plin. 

5. Ovako se ne smije Čistiti prozor. 
Nemojte stajati na vanjskoj stranil 

6. Lonce s kipućom vodom ili vruće 

zdjele ne smijemo ostaviti nepa- 
žnjom kod djece. Djeca se time 
rado igraju. 


V. Putanec 


